4 Gangster Yang Digeruni Rakyat Malaysia Suatu Ketika Dahulu

Anak-anak muda hari ini banyak terpengaruh dengan budaya kuning yang tersebar di negara kita daripada negara-negara barat seperti Amerika Syarikat. Salah satu daripada nilai buruk yang dibawa ke negara kita ialah budaya gangster dan budaya ini banyak tersebar di sekolah-sekolah menengah.

Ramai anak muda yang menganggap ini perkara biasa kerana mereka mahu kelihatan "cool" di hadapan rakan-rakan mereka. Jadi mereka mulalah terlibat dengan gejala-gejala buruk dan gejala ini selalunya bermula dengan menghisap rokok dan kemudian satu persatu tahap gejala sosial ini dipertingkatkan. Banyak remaja sekolah yang mengikuti kumpulan gangster kerana terpengaruh dengan rakan sebaya.

Tanpa kita sedari, banyak kumpulan gangster yang ditubuhkan di negara kita. Sejarah negara kita juga tidak terkecuali dengan banyak kes-kes jenayah yang telah dilakukan oleh gangster-gangster dalam mendapatkan wang secara haram dan menyebarkan pengaruh mereka dengan lebih luas.

Hari ini penulis ingin berkongsi gangster berbahaya yang pernah bertapak di Malaysia. Kita hidup berbilang kaum dan tanpa kita sedari gangster-gangster ini pun berbilang kaum.

Sunny Chai merupakan ketua kepada salah satu kumpulan rompakan yang berbahaya iaitu Gang M16. Kumpulan rompakan ini bergiat aktif pada awal tahun 2000 dan ahli-ahli kumpulan ini hanya terdiri daripada mereka yang sudah meningkat usia iaitu sekitar 40-an. Anda sendiri dapat meneka senjata rompakan mereka daripada nama kumpulan ini, sudah tentulah senapang M-16.

Mereka gemar merompak kedai-kedai emas tetapi sukar untuk mengenal pasti identiti ahli kumpulan ini disebabkan topeng yang dipakai mereka namun polis sudah mengetahui identiti ketua kumpulan mereka iaitu Sunny Chai. Mereka yang mengenali Sunny Chai mungkin terkejut dengan rahsia sebenarnya kerana dia mempunyai topeng di hadapan orang ramai.

Sunny Chai yang bersembunyi di sebalik kerjaya siang harinya iaitu seorang ahli usahawan dan dia juga sangat rapat dengan ahli politik dan pegawai polis sendiri menyebabkan ramai juga yang tertipu. Sudah menjadi kebiasaan baginya untuk melakukan rompakan di siang hari namun pada waktu malam dia hanya berlakon seperti tiada apa yang berlaku.

Dia juga merupakan pemilik kedai emas, restoran, aksesori kereta, kedai tayar, snuker dan bisnes servis penghawa dingin. Ramai yang membeli emas daripada kedainya sebenarnya tidak tahu bahawa barang kemas yang dijualnya sebenarnya hasil rompakan. Sunny Chai juga pernah menjemput Timbalan Menteri untuk merasmikan kedainya menunjukkan betapa liciknya dia.

Sunny Chai mempunyai seorang orang kanan yang sangat dipercayai iaitu Elvis tetapi ternyata kadang-kadang orang yang kita mempercayai juga boleh membawa padah kepada diri kita. Sebelum kita masuk ke kisah bagaimana Elvis dan Sunny Chai bertempur, anda harus tahu tentang kesilapan yang dilakukan oleh Sunny Chai.

Disebabkan terlalu tamak, dia melakukan silap besar apabila dia mula terlibat dalam penculikan selain mula memeras ugut hartawan-hartawan. Ini menyebabkan kumpulan lebih terdedah sekali gus menyebabkan pihak polis mengesyaki mereka. Ini menyebabkan berlaku pergaduhan dalam organisasi mereka.

Pada tahun 2002, berlaku pergaduhan antara Sunny Chai dan Elvis menyebabkan mereka berdua berpisah dan membawa haluan masing-masing. Pada Disember 2002, Sunny Chai cuba melarikan diri daripada polis ketika membawa kereta Proton Waja miliknya dan melanggar kereta pihak polis yang mengejarnya.

Disebabkan keretanya hilang kawalan, pelanggaran tersebut membawa padah kepada dirinya kerana berlaku pertempuran tembak menembak. Akhirnya Sunny Chai dan seorang ahli kumpulannya berjaya ditembak mati oleh polis. Elvis pula tidak berjaya dikesan dan khabar angin mengatakan dia sudah terbang ke luar negara.

Mat Komando atau nama sebenar Ahmad bin Mohd Arshad merupakan bekas tentera melayu yang berada dalam kumpulan unit komando elit Tentera Diraja Malaysia. Selepas 2 tahun dia menjadi tentera, dia membuat keputusan untuk berhenti meneruskan kerjayanya dan masih tidak diketahui sehingga sebab mengapa dia berhenti.

Selepas dia berhenti menjadi tentera, dia melakukan kerja-kerja berpendapatan rendah seperti menjadi pemandu lori, teksi dan bas. Kerja-kerja ini hanya dilakukan untuk menampung dirinya dan keluarga tetapi disebabkan kerja-kerja ini tidak mungkin tidak menguntungkan, dia mengambil keputusan untuk bertukang haluan.

Namun siapa sangka, pekerjaan seterusnya merupakan kerjaya yang berbahaya kepada masyarakat. Dia menubuhkan Gang 13 iaitu kumpulan gangster yang mengikuti gaya ketenteraan disebabkan latar belakangnya yang sebegitu. Gang 13 melakukan rompakan pertamanya di ladang kelapa sawit di mana pemilik ladang tersebut menyimpan wangnya berdekatan ladang tersebut.

Betapa ciliknya Mat Komando kerana tidak merompak bank sebaliknya merompak tempat-tempat yang mampu memberi wang yang banyak tetapi dalam masa yang sama tidak begitu berisiko kerana tiada kawalan ketat di ladang berbanding kawalan yang sangat ketat di bank.

Rompakan demi rompakan memberi keyakinan dan terus melakukan rompakan bersiri. Rompakan mereka kesemuanya lebih kurang 50 rompakan semua sekali dan mereka berjaya mendapatkan keuntungan sehingga RM2 juta lebih. Gang 13 ini menggunakan senjata yang terkenal dalam kalangan tentera iaitu M16 semasa rompakan yang berlaku antara 2001 hingga 2002.

Walaupun mereka tidak berjaya ditangkap pada awalnya, polis telah melancarkan Operasi Api Sawit bagi menangkap kumpulan ini. Disebabkan kecuaian mereka semasa rompakan kerana mereka tidak memakai topeng, ini memudahkan kerja polis untuk menangkap mereka.

Pada suatu hari, Mat Komando bercuti di resort yang terkenal di Kedah tetapi disebabkan penjaga kaunter resort itu mengecam mukanya, dia terus menghubungi polis. Laporan itu menyebabkan berlakunya kejadian tembak menembak dan akhirnya polis berjaya memberkas beberapa ahli Gang 13. Malangnya, Mat Komando dan seorang rakannya berjaya melarikan diri.

Polis mendapat maklumat bahawa mereka berdua akan berjumpa di satu rumah tetapi mereka berjaya melarikan diri. Disebabkan maklumat ini tersebar kepada polis, Mat Komando berasa marah dan membelasah rakannya. Namun tindakannya itu membawa padah kerana rakannya takut akan dibunuh oleh Mat Komando, jadi dia menyerah diri kepada polis sebelum melaporkan lokasi Mat Komando.

Lokasi tersebut merupakan sebuah kampung di Baling, Kedah dan pada 12 September 2002, 10 ahli unit tindakan khas polis bersama Unit Tindakah Khas (UTK) menyerbu kampungnya. Mat Komando akhirnya tewas dan mati ditembak selepas bertarung mati-matian dengan polis.

Bentong Kali merupakan seorang lelaki india yang diberi nama Kalimuthu A/L Pakirisamy. Anak kelahiran Pahang ini terkenal pada zaman 1990-an kerana dia terlibat dengan 17 kes pembunuhan selain melakukan keganasan dalam menakutkan-nakutkan penduduk Malaysia. Selain itu, dia juga terlibat dalam kes penyeludupan dadah jenis heroin

Dia tidak takut dengan polis kerana dia pernah mencabar polis untuk menangkapnya dan berita ini tersebar menjadi muka depan suratkhabar. Kerjayanya sebagai seorang penjenayah bermula sejak kecil lagi di mana dia pernah ditahan pada umur 14 tahun. Walaupun dipenjara sejak kecil, dia tidak pernah bertaubat dan terus melakukan gejala gangsternya selepas dibebaskan pada umur 19 tahun.

Bentong Kali kembali ke kancah gangsterisma apabila dia menyertai kumpulan gangster cina yang dikenali sebagai Gang 04 di Betong, Pahang. Dia aktif menjalankan jenanahnya di Brickfields, Segambut, Sungai Way dan Ampang. Dia kemudiannya ditangkap pada Julai 1985 di bawah Ordinan Kecemasan dan ditempatkan di penjara Penang sebelum dibebaskan semula pada 1987.

Dia tidak lagi menyesal namun kali ini dia memilih untuk memulakan kumpulannya sendiri dia Jalan Klang Lama, Kuala Lumpur dan kumpulannya masih mempunyai nama yang sama iaitu Gang 04. Kumpulannya bebas menyeludup dadah dan dia pernah ditangkap pada April 1980 di bawah Akta Dadah Berbahaya 1952.

Pada tahun 1991, dia melakukan keganasan dengan membunuh ramai orang awam yang menyebabkan polis terpaksa melancarkan operasi untuk menangkapnya. Operasi ini dipanggil "Ops Buncit" pada Jun 1993 yang disertai oleh hampir 200 pegawai polis. Kekejamannya memang sangat jahat kerana polis mengatakan bahawa pembunuhannya sekadar untuk memuaskan perasaan sendiri.

Polis akhirnya bertindak siang malam untuk menangkapnya dan maklumat ini disebarkan sehingga ke negara-negara sempadan seperti Thailand kerana dikhuatiri dia akan melarikan diri ke negara lain. Sebanyak RM100,000 ditawarkan bagi sesiapa yang dapat memberi maklumat tentang Bentong Kali.

Akhirnya polis berjaya menembak mati Bentong Kali selepas mendapat maklumat tempat persembunyiannya di rumah teres Medan Damansara, Kuala Lumpur. Perintah Operasi Khas daripada Bukit Aman diperintahkan kepada polis untuk menyerbu rumahnya pada 29 Jun 1993. Dia ditembak tepat di kepala dan rakan-rakannya juga berjaya dibunuh.

Botak Chin atau nama sebenarnya Wong Swee Chin dilahirkan dalam keluarga yang ramai iaitu sebanyak 10 orang adik beradik di Kuala Lumpur pada tahun 1951. Dia mendapat pendidikan di sekolah rendah jenis Cina di Sentul Pasar sebelum melajunkan pelajar di sekolah Inggeris.

Kehidupan awalnya agak susah kerana dia terpaksa berhenti sekolah seawal 15 tahun dan terpaksa bekerja sebagai pembantu pasar di pasar borong. Disebabkan kawasan tersebut dikuasai oleh kongsi gelap (Geng 360), Botak Chin terpengaruh dengan dakyah ini dan menyertai kumpulan gangster ini.

Selepas kematian ibunya, dia banyak terlibat dengan jenayah-jenayah kecil seperti mencuri bersama rakan-rakannya. Dia bersama dua orang rakannya melakukan rompakan pertama mereka pada 19 April 1969 di mana dua orang rakannya itu memilik pistol sendiri.

Setelah rompakan pertamanya, dia membuat keputusan untuk mendapat senjatanya sendiri iaitu revolver .22 lalu menubuhkan kumpulannya sendiri. Dalam sebulan sahaja dia telah melakukan 8 rompakan pada September 1969 namun malang tidak berbau apabila kegiatannya berjaya ditumpaskan oleh pihak polis. Dia dihantar ke penjara selama 7 tahun dan kemudian dibebaskan pada November 19734.

Setelah dibebaskan, dia cuba untuk berubah menjadi seperti orang biasa namun untung daripada menjual sayur sudah tentu tidak dapat memenuhi nafsunya sendiri. Dia kemudiannya mengambil keputusan untuk kembali bergiat aktif pada April 1975 dengan 3 orang rakan baru iaitu Ah Wong, Pangkor Chin dan Seh Chai. Setelah membeli senjata api daripada Thailand, dia terus melakukan rompakannya pada 2 Jun di sebuah pusat perjudian haram dengan keuntungan RM5800.

Rompakan Botak Chin dan rakan-rakannya pada 2 Julai berjaya mengutip sehingga RM95,000 daripada sebuah bank di Jalan Imbi. Dia mendapat RM25,000 daripada keseluruhannya dan wang itu dia gunakan untuk membeli kereta Datsun. Rompakan mereka seterusnya terletak di sebuah kuil Cina di Jalan Kolam Ayer dan RM10,000 wang berjaya dilarikan bersama beberapa barang kemas.

Kes rompakan ini mendapat perhatian polis dan terutamanya Deputi Superintendan S Kulasingam yang mana dia ditugaskan untuk memburu Botak Chin sehingga dia diberkas. Pasukan polis terus memburunya tanpa henti dan akhirnya pada bulan September, polis dapat mengesan kereta Alfa Romeo yang dicuri oleh Botak Chin dan rakan-rakannya.

Walau bagaimanapun polis gagal memberkas Botak Chin kerana dia berjaya melarikan diri bersama rakan-rakan setelah mereka merampas kereta Volvo milik pegawai bank. Rompakan terbesar mereka berlaku pada 26 Oktober 1975 dan mereka berjaya merompak sebanyak RM218,000 selepas menembak pengawal keselamatan di Kelab Lumba Kuda.

Setelah lama menjadi ketua, ramai yang iri hati dengan Botak Chin. Ini menyebabkan rakannya sendiri Ah Wong dan seorang ketua geng Lima Jari Gunung iaitu Tua Pui Lek ditembak mati olehnya di kawasan lombong tinggalan di Jinjang. Seh Chai iaitu seorang lagi rakannya telah membunuh diri selepas dikepung oleh pihak polis di Jalan Aor.

Setelah lama diburu, akhirnya Botak Chin berjaya diberkas pada malam 16 Februari 1976 setelah perancangan rapi dibuat oleh pihak polis. Sejarah tercipta apabila Botak Chin menjadi orang pertama mengaku bersalah apabila didakwa oleh Akta Keselamatan Dalam Negeri (ISA). Dia dihukum mati mandatori dan digantung pada 11 Jun 1981 di Penjara Pudu.

Fakta menarik tentang Botak Chin walaupun ada perkataan botak dalam namanya tetapi dia sendiri mempunyai gaya rambut yang tersendiri. Sebenarnya Botak itu dikatakan akronim bagi Bantu Orang Tidak Ada Kerja.


16 Nama Tempat Paling Pelik Di Malaysia

Mungkin ramai yang tidak tahu yang negara kita juga terdapat pelbagai tempat yang mempunyai nama pelik dan unik. Namun, kebanyakan tempat ini terletak di kawasan luar bandar dan wujud sekian lama sejak beberapa dekad lalu. Kami sediakan senarai 10 nama tempat-tempat ini yang pasti bakal buat anda tak kering gusi.

Percaya atau tidak, kampung ini sememangnya benar-benar wujud di Kampung La, Hulu Besut. Biarpun namanya telah ditukar kepada Kampung Beliku sejak 20 tahun lalu, penduduk masih lagi memanggil dengan nama lamanya. Difahamkan, nama Kampung Bogel dikenali sejak zaman sebelum merdeka lagi. Nama itu dikenali berdasarkan penemuan sebiji buah durian tanpa duri pada tahun 1955. Namun, kebenaran kisah itu tidak dapat dipastikan.

Tempat ini dinamakan bersempena majlis perkahwinan yang diadakan secara serentak pada tahun 1978. Ia melibatkan 24 pasangan suami isteri, dimana majoriti daripada mereka merupakan peserta Rancangan Tanah Muda anjuran kerajaan negeri Johor. Perkampungan ini dibuka sekitar 30 tahun lepas dan pada mulanya dikenali sebagai Rancangan Tanah Pemuda Kampung Sungai Lenek.

Pada tahun 1990, Sekolah Kebangsaan Desa Temu Jodoh telah dibina berhampiran kampung ini. Sekolah tersebut telah melahirkan barisan pelajar yang berjaya dalam pelbagai bidang profesional, serta ada yang turut bergelar usahawan muda yang disegani.

Terdapat kisah mengatakan dua pedagang datang ke surau yang terletak di tepi tebing sebuah pengkalan. Mereka mendapati seorang imam sedang khusyuk menghafaz Al-Quran. Para pedagang itu kemudiannya difahamkan memberitahu imam itu yang mereka sedang lapar, tetapi dia sebaliknya terus ‘laper’ (menghafaz) bacaan Al-Qurannya. Terdapat kemungkinan peristiwa itu diceritakan kepada orang lain sehingga tercetusnya nama sebegitu.

Jika anda sedang memandu di jalan raya sepanjang 350 km yang sunyi antara jalan Kota Kinabalu dan Sandakan, jangan terkejut apabila melihat papan tanda jalan raya yang pastinya membuat anda ketawa terbahak-bahak iaitu Jalan Microwave Station, Jalan TV Station dan  Jalan Ke Tangki Air. Jalan Microwave Station dikatakan dinamakan sebegitu kerana ia menghala ke menara komunikasi yang terletak di sebuah bukit berhampiran.

Terletak kira-kira 25 kilometer dari pekan Tenom yang majoriti penghuninya ialah masyarakat etnik Lundayeh, ia kini merupakan sebuah kampung yang maju serta terkenal dengan hasil pertanian seperti padi, koko dan getah.

Mengikut kisah orang dahulu, penduduk di sini pernah tinggal di beberapa penempatan secara berkelompok, antaranya di pinggir tanah gersang yang terbentang luas, berpasir, tidak sesuai untuk tujuan bercucuk tanam dan sukar untuk mendapatkan sumber air.

Tanah gersang yang tidak mempunyai nama itu sekadar disebut ‘di atas itu’ atau ‘atas tu’ sahaja. Tetapi lama-kelamaan ia menjadi bahan percakapan dan akhirnya panggilan ‘Atas Tu’ atau ‘Atas Itu’ disebut dengan 'Atas Tol' pada tahun 1924 semasa penasihat British yang pertama, Humpreys buat julung kalinya memperkenalkan sistem daerah.

Juga dikenali sebagai Kampung New Zealand, ia adalah sebuah petempatan FELDA yang terletak 10 km dari bandar Maran. Ya, tanah rancangan ini dinamakan bersempena negara New Zealand. Perkampungan ini mendapat sumbangan dari kerajaan New Zealand. Malah, juruukur yang terlibat dalam pelan pembukaan kampung ini turut berasal dari New Zealand.

Kampung Penajis terletak di DUN Kota dalam Parlimen Rembau. Namun, nama asal kampung ini sebenarnya ialah Kampung Penajuh yang diambil bersempena nama peneroka kampung ini, Datuk Najuh.

Selain itu, ia juga dipanggil dengan nama Kampung Penajeh. Dalam bahasa Sanskrit, perkataan 'Tajeh' berasal dari suku kata 'Taj' yang bermaksud mahkota. Terdapat kemungkinan yang 'Penajeh' bermaksud si pemakai mahkota atau mereka yang ditabalkan.

Mengikut seorang pegawai Inggeris bernama George Maxwell, tempat tersebut mula disebut sebagai Mambang Di Awan kerana wujudnya mambang atau bidadari yang turun dari Gunung Bujang Melaka.

Terdapat juga cerita mengatakan sekumpulan pelombong bijih timah ternampak bidadari di awan ketika sedang berehat setelah penat bekerja sehari suntuk. Nama asalnya ialah Batang Tonggang.

Kisah disebalik nama tempat ini ialah apabila seorang jurutera Inggeris, D.W Grehan kerap datang ke kampung ini dan berpeluang menghadiri majlis keramaian yang diadakan pada setiap tahun. Beliau amat tertarik dengan cara hidup penduduknya dan memberikan nama Kampung Seronok pada tahun 1946.

Batak Rabit merupakan sebuah pekan kecil di daerah Hilir Perak di Perak. Terletak berhampiran bandar Teluk Intan, namanya diambil bersempena tentera upahan Batak dari daerah Batak di Sumatera yang dibawa oleh Raja Laut semasa perang saudara Selangor antara tahun 1867 hingga 1874.

Sekarang ianya ialah sebuah perkampungan nelayan kecil, didominasi oleh kaum Batak Melayu yang asalnya dari Batak di Sumatera. Ia juga dikenali sebagai syurga udang galah bagi penggemar aktiviti memancing.

Nama Kampung Dada Kering merujuk kepada tanah yang telah dilombong dan terbengkalai. Semenjak penutupan lombong yang terdapat di kampung ini, tapak-tapak perlombongan berkenaan telah dipenuhi dengan air dan bertukar menjadi ladang air segar.

Malah, kampung ini pernah menjadi lombong emas. Namun, deposit emas dan rizab telah lama habis dan lombong tersebut telah ditutup.

Pembinaan Lebuhraya Utara-Selatan menjadikan bandar ini kurang dikenali, kecuali bagi mereka yang masih lebih suka mengembara dengan cara lama. Untuk mengimbangi kerugian tersebut, nama bandar Kota Sarang Semut telah diletakkan di papan tanda lebuhraya yang menandakan jalan keluar terdekat.

Cerita disebalik nama kawasan ini ialah terdapat seorang raja bernama Raja Sulaiman telah lalu di tempat ini bersama sekumpulan lelaki dan seekor gajah. Si semut kononnya telah menangis simpati kerana takutkan busut mereka akan dimusnahkan oleh kumpulan itu dan didengari oleh Raja Sulaiman. Rombongannya diberi amaran agar tidak memusnahkan busut berkenaan.

Batang Melaka merupakan sebuah mukim dalam daerah Jasin, Melaka. Pekan Batang Melaka pula adalah sebuah pekan kecil, sebahagian daripadanya dalam daerah Jasin dan sebahagian lagi dalam daerah Tampin, Negeri Sembilan.

Terletak di tengah-tengah sempadan Melaka dan Negeri Sembilan, pekan ini dianggap sebagai sebuah pekan koboi yang masih tidak banyak berubah sejak tahun 1960-an.

Biarpun kini dikenali sebagai Bestari Jaya, nama Batang Berjuntai masih menjadi bualan ramai. Mengikut penduduk setempat, ia berasal daripada sebatang pokok besar yang memiliki dahan berjuntai. Akan tetapi, terdapat juga versi lain asal-usul nama tempat itu.

Oleh kerana membawa maksud yang kurang sopan, nama Batang Berjuntai telahpun diubah beberapa kali, iaitu Berjuntai Bestari dan Bestari Jaya. Namun, golongan yang lebih berusia masih memanggilnya dengan nama Batang Berjuntai.

Menggatal merupakan sebuah bandar kecil dan sub-daerah yang terletak di Daerah Kota Kinabalu, Pantai Barat Sabah. Nama pekan ini diambil bersempena nama sejenis pokok mangga yang mengeluarkan buah dimana ianya boleh menyebabkan kegatalan apabila dimakan. Pada asalnya, ia dipanggil Mangga Gatal, tetapi lama-kelamaan sebutan itu diringkaskan menjadi Menggatal.


Di mana mereka sekarang? Pasukan Leeds United yang berjaya ke separuh akhir Liga Juara-Juara

Enam belas tahun adalah masa yang panjang dalam hidup, dan penantian yang sangat lama dalam bola sepak.

Itulah yang dirasakan oleh peminat Leeds, yang telah mengalami kekecewaan selama 16 tahun sejak kali terakhir lagu tema Liga Juara-Juara berkumandang di Elland Road pada tahun 2001.

Anak didik David O'leary ini telah terbang tinggi, mengecewakan Lazio, Anderlecht dan Deportivo La Coruna dalam perjalanan ke separuh akhir bertemu Valencia. Selepas seri perlawanan pertama, impian Leeds dihancurkan dalam perlawanan di Mestalla di mana Gaizka Mendieta dan rakan-rakannya mengecewakan penyokong Yorkshire dengan kemenangan 3-0 secara agregat.

Namun hingga ke hari ini pasukan didikan O'leary ini masih diingati..

Pada 2001, Nigel Martyn telah diangkat sebagai salah seorang penjaga gol yang terbaik di England. Pesaing tetap kepada David Seaman dalam pasukan Kebangsaan, tindak balas pantas adalah kelebihan pemain asal Cornwall itu dan menjadi faktor kepada pencapaian bersejarah Leeds pada tahun itu.

Selepas tujuh tahun dan lebih 200 penampilan, beliau meninggalkan kelab pada tahun 2003, menikmati karier terbaik di Everton kendalian David moyes, yang akhirnya menggambarkan beliau sebagai "pembelian yang terbaik". Martyn bersara pada tahun 2006 ketika berumur 40, menjadi legenda Crystal palace, Leeds dan Everton.

Di dalam pasukan yang terdiri daripada kebanyakan pemain muda, Danny Mills membawa dirinya yang berkepala botak dan mengganas. Ketika itu, dia bersaing sengit dengan Gary Neville untuk posisi pertahanan kanan dalam pasukan England. Walaubagaimanapun, beliau memang dikenali sebagai seorang pertahanan yang sangat keras dan tiada kompromi dalam perlawanan.

Hari ini, beliau telah bertukar daripada but bola kepada ulasan-ulasan panas, menjadi seorang pengkritik di kalangan media bola sepak. Beliau sering dilihat bertanyakan tentang komitmen para pemain di saluran-saluran terkenal seperti BBC dan talkSPORT.

Karier pemain berasal dari Peckham ini di utara hampir dilupakan, tetapi ketika itu beliau merupakan pengawal di bahagian belakang untuk menghalang gol daripada dibolosi. Malahan Ferdinand menjadi pemain pertama yang mendapat penilaian 10/10 di Yorkshire Evening Post di atas persembahannya yang mantap ketika menentang Deportivo pada peringkat suku akhir.

Selepas hanya dua tahun di Elland Road, Ferdinand menyertai Manchester United pada 2002. Pembelian beliau yang bernilai £30m menjadikannya pemain pertahanan termahal dalam sejarah bola sepak buat kali kedua.

Digantung kerana gagal dalam ujian dadah pada 2003, dia kekal sebagai jantung pertahanan Manchester United selama lebih sedekad, memenangi 15 kejuaraan dan membentuk gandingan kubu yang kental bersama Nemanja Vidic ketika pasukannya muncul pemenang Luga Juara-Juara pada 2008.

Baru-baru ini Ferdinand mengumumkan akan menumpukan karier beliau sebagai peninju - rakan lamanya Vidic pasti berbangga.

Pemain antarabangsa Scotland yang secara agak kejam kurang diberi perhatian, menambah keseimbangan di barisan belakang Leeds, kekentalannya memberi kekacauan kepada kedudukan Rio Ferdinand. Meninggalkan Leeds selepas penyingkiran mereka pada 2004, beliau menyertai pasukan dari Lancashire, Blackburn Rovers.

Bagaimanapun, kariernya terganggu oleh keketagihan kepada perjudian dimana menyaksikan beliau menanggung hutang sebanyak £1m.

Selepas bebas dari masalah tersebut, Matteo kembali menyertai Leeds sebagai duta kelab pada 2013, kekal hanya untuk tempoh setahun sehingga Massimo Cellino mengambil alih kelab tersebut pada 2014.

Pemain pertahan kiri serba boleh ini merupakan kesukaan peminat di Elland Road, hantarannya yang tepat dan sepakan percuma yang berbahaya menjadikannya salah seorang pertahan-sayap yang paling efektif di Liga Perdana.

Selepas keluar dari Leeds pada 2004, beliau  memulakan perjalanan 3 tahun yang agak suram di Sepanyol bersama Levante. Pemain Ireland ini kembali je England pada musim 2009/2010, menjaringkan 16 gol dalam satu musim untuk Carlisle, sebelum menamatkan kariernya berasama Reading. Beliau sekarang bekerja sebagai ajen bola sepak.

Sentiasa disamakan dengan Patrick Viera, walaubagaimanpun beliau merupakan watak penting untuk Leeds ketika pencapaian mereka di Eropah ketika itu.

Pemain Perancis yang sederhana ini sangat berkesan di Yorkshire, kemudian berpindah ke Roma pada 2003 sebelum berkhidmat untuk Inter dari 2006 hingga 2009.

Selepas kembali dengan jayanya ke England di Fulham, Dacourt bersara di Standard Liege tanpa diraikan.

Beliau menjadi pengkritik di French TV bersama Canal+, dan juga terlibat dalam mewujudkan Indian Super League.

Walaupun pernah bercakaran dengan rakan sepasukannya sendiri dan juga pergaduhan ketika lewat malam, Lee Bowyer merupakan pemain England yang dianugerahkan kemahuran semula jadi dan sangat berbakat. Beliau menjaringkan gol-gol penting untuk Leeds disebalik gangguan daripada kes-kes mahkamah berprofil tinggi.

Beliau meninggalkan Leeds pada January 2003 untuk tempoh bersama West Ham, Newcastle, West Ham (kali kedua), Birmingham (dimana beliau memenangi Piala Liga 2011) dan Ipswich.

Bowyer bersara pada 2012 untuk menguruskan kolam memancing di Perancis, tetapi sekarang dapat dilihat di The Valley, memainkan peranan sebagai pembantu jurulatih kepada Karl Robinson di Charlton.

Beliau mungkin diingati secara meluas kerana satu tendangan penalti pada Piala Dunia 1998, tetapi Batty lebih bernilai daripada itu. Seorang pengemudi yang kental, dia menyebabkan Bowyer kelihatan kerdil, dan menjadi elemen penting di kawasan tengah Leeds.

Batty yang berpengalaman, seorang anggota pasukan Leeds yang memenangi gelaran liga pada tahun 1992, adalah watak sederhana di padang. Dia tetap tenang dalam persaraannya, sering muncul sebagai tetamu dalam pertandingan bola sepak amal selepas menamatkan kerjayanya pada tahun 2004.

Sebelum kecederaan mengganggu kerjayanya, Kewell adalah salah seorang pemain yang paling berbahaya di Liga Perdana Inggeris. Pemain Australia ini sering menjadi ancaman dari sayap kiri, larian yang mengelirukan dan tendangannya yang padu menjadikannya duri dalam daging kepada pasukan-pasukan lawan.

Liverpool mendapat tentangan sengit daripada Arsenal untuk tandatangan 'budak' Sydney ini pada tahun 2003, namun Anfield tidak pernah menyaksikan beliau di tahap terbaiknya. Namun, pingat Liga Juara-juara 2005 boleh dianggap sebagai penawar.

Kemudian, sumbangan Kewell untuk bola sepak di Watford kurang mendapat penghormatan: dia telah menjadi jurulatih pasukan Hornets 'U23 sejak tahun 2015, tetapi dibebaskan pada April 2017 berikutan keputusan buruk. Musim ini dia menjadi pengkritik dengan BT Sport.

Setelah berpisah dengan Celtic di utara sempadan, Viduka tiba dengan banyak pertikaian sebagai penyerang serangan Leeds yang diperbaharui pada tahun 2000.

Penyerang Aussie itu tidak mengecewakan, menjaringkan empat gol dalam satu perlawanan ketika Leeds mengalahkan Liverpool 4-3 dan menjadi pahlawan dengan gaya dan tekniknya yang menarik.

Selepas beroindah ke Middlesbrough pada tahun 2004, Viduka membantu skuad Steve McClaren ke Final Piala UEFA 2006, sebelum bersara di Newcastle tiga tahun kemudian.

Dia kini boleh dilihat bertindak sebagai jurulatih untuk pasukan Australia, Melbourne Knights

Alan Smith adalah seorang pelapis sejati di Elland Road, menggabungkan sikap panas baran dengan bakat semulajadi untuk gol-gol penting.

Walaupun pernah bersumpah dia tidak akan bermain untuk Manchester United, Smith menandatangani kontrak untuk musuh Leeds, pasukan Old Trafford di musim panas 2004, yang dicanang sebagai pewaris Roy Keane sebelum kecederaan melumpuhkan peluangnya.

Dia pernah menjadi pemain-pengurus sementara untuk Notts County dalam Liga Dua, tetapi pemain berusia 36 tahun itu kini hanya memainkan peranan pembantu, yang diterajui Kevin Nolan.


Jobstreet Kena Godam! Maklumat Anda Dijual Beli Dikalangan Hacker

Baru-baru ini, pengguna Facebook bernama Troy Hunter telah memuatnaik status mengatakan bahawa beliau telah mendapatkan database Jobstreet dari laman rahsia  deepweb yang hanya boleh diakses melalui rangkaian TOR. Database tersebut memiliki 4 juta pengguna di Malaysia.

Bagi yang tidak mengenali siapa Troy Hunter ini, beliau sebenarnya adalah Pengarah PluralSight, juga seorang hacker, Pengarah Microsoft Serantau dan seorang MVP dalam bidang keselamatan komputer. Beliau juga adalah pemilik bagi laman web haveibeenpwned.

Menurut sumber, database penuh Jobstreet yang terbaru memiliki hampir 17 juta data pengguna, namun Troy Hunter hanya berjaya mendapatkan data lama sebanyak 4 juta buat masa ini. Beliau telah memuatnaik kesemua 4 juta data itu ke laman haveibeenpwned bagi pengguna menyemak sama ada maklumat login mereka selamat atau tidak.

Sekiranya anda menggunakan katalaluan yang sama bagi laman Jobstreet dengan laman-laman yang lain, anda seharusnya mengubah katalaluan anda secepat mungkin. Kerana kita tidak tahu maklumat dari kebocoran dan kes penggodaman Jobstreet ini telah tersebar sejauh mana dan seramai mana sudah memiliki database itu.

Anda juga boleh menyemak sama ada maklumat anda selamat atau tidak dari laman web haveibeenpwned kerana laman ini menyimpan berjuta-juta database laman terkemuka seperti linkedin, myspace.com dan adobe.com.


10 Filem Terbaik Berkaitan Manusia Genius Yang Berinspirasi

Kadang-kadang tanpa kita sedari filem sebenarnya bukan sahaja dapat menghiburkan kita tetapi dapat juga mengajar kita sedikit sebanyak tentang kehidupan. Ramai daripada kita yang berasa berat untuk mempelajari sesuatu benda jadi diwujudkan pembelajaran berbentuk hiburan.

Hari ini iluminasi ingin berkongsi filem-filem yang boleh mengajar kita dan dalam masa yang sama dapat memberi motivasi kita dalam kehidupan. Sambil bersantai dalam masa yang sama kita dapat mempelajari sesuatu yang bermanfaat yang mana mampu memberi kelebihan kepada kita dalam kehidupan.

Ini bukanlah ranking tetapi hanya sekadar senarai untuk pembaca. Terdapat banyak lagi filem selain filem yang disenaraikan tetapi ini antara filem yang terbaik untuk ditonton. Sekalung apresiasi diberikan kepada Mahathir Amir (@Madet9) di twitter kerana berkongsi senarai ini.

Filem yang menceritakan tentang kisah benar kehidupan John Nash, seorang pemegang anugerah penarang dalam subjek ekonomi. Nash merupakan seorang lepasan graduan Princeton University, university ivy league yang terkemuka di Amerika Syarikat. Nash yang pandai dalam subjek matematik dan ekonomi terpaksa menghadapi mimpi ngeri selepas didapati menghidap penyakit mental skizofrenia paranoid.

Dia mengalami beberapa episod delusi seperti dia mempunyai kawan imaginasi yang dia anggap benar-benarnya wujud. Isterinya juga mengetahui tentang perkara ini dan filem ini juga menunjukkan suka duka yang mereka berdua hadapi dalam kehidupan. Kisah ini memberi inspirasi kerana walaupun dengan penyakit yang dihadapi, Nash masih lagi mengeluarkan teori dalam subjek ekonomi.

Kisah antara seorang lelaki bernama Frank yang mengambil keputusan untuk membesarkan anak saudaranya yang genius (Mary) tetapi dihalang oleh ibu Frank (Evelyn). Ibunya menghalang Frank untuk membesarkan Mary itu setelah Evelyn mendapat tahu tentang kepakaran Mary dalam subjek matematik. Banyak cabaran diharungi oleh Frank kerana ibunya mahu memisahkan Frank dan Mary

Filem ini sangat memberi inspirasi kerana kisahnya bermula apabila seorang lelaki genius (Will Hunting) mempunyai IQ yang tinggi tetapi memilih hanya untuk bekerja sebagai penyapu sampah di universiti kejuruteraan paling hebat di dunia MIT. Bakatnya dilihat oleh Professor Gerald apabila dia menyelesaikan soalan matematik yang susah dan professor ini mengambil keputusan untuk mengasah bakatnya.

Ini juga antara filem yang unik dan boleh memberi motivasi kepada bapa tunggal. Filem lakonan Will Smith yang memegang watak sebagai Chris Gardner menyaksikan bagaimana dia membesarkan anaknya dalam kesusahan sebagai seorang bapa tunggal. Setelah dihalau daripada pangsapuri mereka, Chris dan anaknya tidak mempunyai tempat tinggal. Mampukah dia membesarkan anaknya dalam keadaan yang susah?

Filem ini diadaptasi daripada kisah benar yang menceritakan susah payah Steve Jobs dalam membangunkan syarikat Apple. Dalam filem ini juga menceritakan bagaimana Steve Jobs menjalankan hidup daripada awal untuk membangunkan Apple sebelum dia sendiri dipecat daripada syarikatnya sendiri. Steve Jobs juga merupakan seorang ayah dan banyak babak di mana dia bertelingkah dengan anaknya tentang kehidupan mereka.

Ini sama juga seperti filem Steve Jobs tetapi bezanya filem ini mengisahkan bagaimana Mark Zuckerberg mendapat idea untuk mencipta satu media di mana media ini mampu menghubungkan manusia di seluruh dunia yang terkenal pada hari ini. Banyak yang perlu dilalui Mark Zuckerberg sebelum dia dapat mencipta Facebook yang menjadikannya jutawan termuda yang paling kaya.

Filem ini diadaptasi dari kisah sebenar seorang lelaki genius di India bernama Srinivasa Ramanujan. Dia hidup dalam keadaan serba kemiskinan pada tahun 1910 ketika British menjajah India. Kepintarannya menarik perhatian seorang professor British yang kemudiannya menawarkannya peluang untuk belajar di Cambridge dan dia terpaksa meninggalkan isterinya.

Kisah ini menceritakan bagaimana sebuah agensi perisikan British MI6 merekrut seorang pakar Matematik daripada Cambridge iaitu Alan Turing dalam menyelesaikan kod-kod rahsia pasukan Nazi. Filem yang diadaptasi dari kisah sejarah peperangan sebenarny ini menunjukkan kehebatan Turing dalam menyelesaikan kod-kod tersebut.

Kisah tentang seorang ahli fizik yang paling dikenali ramai iaitu Stephen Hawking. Dalam filem ini bukan sahaja menceritakan tentang kejayaan dia tetapi banyak juga menceritakan kisah cinta antara dia dan isterinya Jane Hawking. Banyak iktibar boleh diambil seperti sikap tidak putus asa Hawking yang terus belajar walaupun dia menghidap penyakit selain pengorbanan isterinya yang besar.

Ini merupakan pilihan penulis kerana ramai pelajar sekolah boleh kaitkan filem ini dengan mereka. Bad Genius yang mengisahkan tentang pelajar yang meniru dalam peperiksaan bukan sahaja di peringkat sekolah tapi peringkat antarabangsa. Kisah ini memberi pengajaran tentang bagaimana sistem sekolah sebenarnya terdedah dengan gejala meniru


6 Pemain Bola Sepak Terkenal Yang Juga Handal Dalam Sukan Lain

Bagi peminat bola sepak, mempunyai pemain-pemain yang dikagumi merupakan satu penghormatan atas keupayaan atlit tersebut. Ada masanya seronok juga bila kita diberikan peluang untuk melihat sisi lain pemain-pemain yang kerap kita tonton di kaca televisyen ini.

Hari ini, kami kompilasikan kepada anda 6 pemain bola sepak yang pernah mempunyai kerjaya dalam bidang sukan selain bola sepak, mana tahu anda pun turut sama mendapat inspirasi hasil daripada kebolehan mereka.

Roy Keane, legenda Manchester United merupakan seorang ahli tinju sejak berumur 10 tahun. Beliau telah pun menjalani 4 kali perlawanan dalam liga tinju peringkat novice di Ireland sebelum betul-betul memfokuskan dirinya menjadi pemain bola sepak. (rujukan)

Wayne Rooney juga adalah seorang atlit tinju yang hebat dan pernah menyertai latihan tinju. Namun apabila berumur 15 tahun pasukannya ketika itu Everton memberikan syarat untuk dia meninggalkan sukan tersebut dan fokus pada kerjaya bola sepak sahaja. Ketika itu Rooney dilihat sudah mampu untuk memasuki kesebelasan utama Everton.

Zlatan! Zlatan! Zlatan! Bagaimana agaknya Zlatan jika dia memilih untuk meneruskan karier awalnya sebagai seorang atlit takewondo? Mempunyai tali pinggang hitam seni mempertahankan diri ketika berusia 17 tahun, Zlatan memilih untuk menjadi pemain bola sepak professional. Walaupun begitu, kelukaannya terubat apabila beliau dianugerahkan tali pinggang hitam kehormat daripada pasukan taekwondo kebangsaan Itali pada 2010, atas jasanya mempromosikan sukan tersebut di Itali. (rujukan)

Gareth Bale bukannya sekadar seorang atlit hebat, dia adalah seorang atlit serba boleh yang hebat. Semenjak zaman sekolah, Bale sudahpun menjadi wakil dalam acara ragbi, hoki dan acara atletik. Mempunyai kepantasan mengkagumkan 11.4 saat dalam acara 100 meter ketika berumur 14 tahun, Bale juga menyertai acara 800 meter, 1500 meter dan larian jarak jauh. Pengalamannya dalam acara larian membuatkan dia menjadi salah seorang pemain bola sepak terpantas dunia. (rujukan)

Penyerang legenda Argentina dan Fiorentina, Gabriel Batistuta merupakan pemain yang banyak dijadikan contoh kepada penyerang-penyerang bola sepak generasi baru. Kariernya tidak panjang selepas mengalami kecederaan kronik pada bahagian buku lali. Selepas itu beliau sempat menjadi pemain polo kuda professional pada tahun 2009 dan memenangi kejohanan berprestij Copa Stella Artois di Argentina.(rujukan)

Pasti ramai masih ingat legenda Itali dan AC Milan ini. Maldini merupakan pemain pertahanan terbaik dunia satu masa dulu. Yang jelas dia tidak dapat meninggalkan sukan dari hidupnya. Maldini memang dari dulu mempunyai kemahiran tinggi dalam sukan tenis.

Pada bulan Jun 2017, Maldini beserta rakannya Stefano Landonio membuat penampilan sulung dalam salah satu acara siri ATP Challenger melalui tiket wild card selepas memenangi satu kejohanan di Itali.

Tewas dalam 42 minit pada penampilan pertama, laluan pasangan Maldini dan Landonio mungkin sukar setakat ini, namun Maldini dikatakan berminat meneruskan karier baru beliau sebagai pemain tenis professional pada usia 49 tahun. (rujukan)


Tips Tidurkan Anak Awal, Seawal Pukul Lapan Malam

Kebanyakan ibu bapa yang masih baru lagi mendirikan rumah tangga mempunyai banyak masalah dalam menjaga dan melayan anak-anak kecil kerana kekurangan pengalaman dalam hal ini. Antara masalah utama bagi anak-anak kecil ini ialah mereka suka untuk berjaga sehingga lewat malam menyebabkan ibu bapa tidak dapat tidur yang cukup untuk bekerja pada keesokan harinya.

Tips ini telah dikongsikan oleh Nuraisyah Abu Husin dan pihak iluminasi telah diberi kebenaran untuk mengulang siar penulisan beliau bagi memudahkan semua ibu bapa dalam mengharungi cabaran sebagai ibu bapa pada hari ini.

Memang benar anda harus meluangkan masa dengan anak-anak tapi perlu pada masa yang sesuai. Ini memerlukan sedikit masa anda untuk melakukan aktiviti-aktiviti bersama anak anda jadi perkara-perkara harus diketepikan seketika untuk meluangkan masa bersama mereka.Masa yang diluangkan haruslah digunakan dengan sebaik mungkin iaitu dengan melakukan aktiviti-aktiviti bertenaga.

Contohnya anda boleh membawa anak-anak bermain di taman permainan, membawa mereka naik basikal, menari atau apa-apa sahaja yang memerlukan tenaga yang tinggi kerana ini akan memenatkan anak-anak. Apabila anak-anak penat, ini akan memudahkan mereka untuk tidur awal. Ini hanya sesuai untuk anak yang sudah tahu berjalan

Selain itu, anda harus mengorbankan waktu malam anda seperti untuk tidak keluar rumah pada waktu malam kerana anak-anak harus dilayan dan ditidurkan pada waktu ini. Jika hendak keluar makan bersama rakan-rakan atau ibu bapa, pastikan keluar seawal yang paling seperti selepas maghrib agar anda tidak pulang lewat untuk tidurkan anak-anak anda.

Untuk anak-anak yang tidak boleh berjalan seperti bayi yang hanya baru beberapa bulan, sebaiknya mereka harus dimandikan sejam sebelum tidur. Kata Nuraisyah, bayi ini harus dimandikan dengan air suam dan jangan lupa untuk menyapukan minyak "telon" untuk menjaga perut bayi daripada kembong.

Selepas mandi, bermainlah dengan bayi ini dan amat disarankan untuk membuatnya ketawa sebanyak mungkin kerana bayi ini akan berasa penat setelah banyak ketawa. Jangan biarkan bayi itu bermain seorang diri kerana anda harus melayannya untuk memastikan bayi itu sendiri berasa penat agar dia tidak berjaga sehingga lewat malam.

Seperti orang dewasa, apabila perut kenyang, pasti anak-anak ini akan berasa mengantuk dan secara automatik mereka akan tidur. Walau bagaimanapun, makanan harus diberi seawal waktu yang boleh dan paling disarankan diberikan kepada mereka pada pukul 7. Ini untuk anak-anak umurnya sekitar 1 tahun lebih

Terdapat juga beberapa masalah dalam hal ini kerana anak-anak kadang-kadang tidak mahu makan menyebabkan mereka tidak boleh tidur ataupun mereka tidur awal dan berjaga tengah malam kerana berasa lapar disebabkan perut kosong. Kata Nuraisyah juga, untuk anak-anak sebegini sebaiknya diberikan pisang kepada mereka kerana pisang dapat bertahan daripada malam sehingga pagi.

Untuk memastikan anak-anak mudah tidur, pastikan lampu ditutup. Selagi lampu terbuka selagi itulah menyebabkan mereka susah untuk tidur. Untuk ibu bapa yang mempunyai lebih daripada seorang anak, tidurkan anak yang paling kecil dahulu. Sementara ibu menidurkan anak yang paling kecil, bapa sebaiknya bermain dengan anak yang lain agar anak ini akan berasa penat dengan sendirinya.

Kata Nuraishah, Surah Ruqyah ini dapat melindungi anak-anak daripada gangguan tengah malam. Ada juga yang mengatakan anak-anak ini terbangun pada tengah malam disebabkan makhluk halus tetapi hanya Allah sahaja yang mengetahui. Walau apa pun, sebaiknya surah ini dipasang sehingga pagi di radio mini.

Semoga bermanfaat buat ibu bapa yang mahu mencuba. Harus diingatkan tips ini memerlukan sedikit masa dalam linkungan sebulan kerana untuk biasakan anak anda dengan tabiat-tabiat ini. Selepas mereka sudah biasa, mereka akan berasa mengantuk lebih kurang pada 8.30 malam. Banyak juga faedah ini kerana anda mempunyai masa yang banyak selepas anak tidur.


5 Fakta Menarik Mengenai White House, Kediaman Rasmi Presiden Amerika Syarikat

Setiap pemimpin negara mempunyai kediaman rasmi yang disediakan oleh sesebuah negara. Di Malaysia misalnya, kediaman rasmi Perdana Menter Malaysia terletak Wilayah Persekutuan Putrajaya. Kediaman rasmi Perdana Menteri Malaysia ini diberi nama Seri Perdana dan siap pembinaannya pada tahun 1999.

Sementara itu, dalam banyak-banyak kediaman rasmi pemimpin dunia, kediaman rasmi Presiden Amerika Syarikat adalah kediaman rasmi yang paling popular di dunia. Kediaman rasmi ini juga dikenali dengan nama White House.

Sekadar untuk pengetahuan dan bacaan umum, kali ini kami ini berkongsi beberapa fakta menarik mengenai White House yang mungkin jarang didengari.

Dalam usaha untuk mencari reka bentuk kediaman rasmi Presiden, pihak Kongress telah mengadakan sebuah pertandingan reka bentuk. Dalam pertandingan itu, seorang arkitek daripada Irish bernama James Hoban telah memenanginya. Reka bentuknya itu dikatakan mengambil inspirasi daripada reka bentuk Leinster House di Dublin.

Kemenangan itu membolehkan beliau membawa pulang $500 dan satu lot tanah di Washington D.C. Selain itu, beliau juga dilantik untuk mengetuai dan memantau pembinaan White House yang bermula pada 1793. Kos pembinaannya pada ketika itu adalah $232,372, bersamaan kira-kira $100 juta pada hari ini.

Berdasarkan buku bertajuk "The Invisibles: The Untold Story of African American Slaves in the White House", dianggarkan 400 daripada 600 orang yang terlibat membina bangunan ini terdiri daripada golongan hamba abdi. Selain itu, 50 daripadanya terdiri daripada golongan hamba yang sudah dibebaskan manakala bakinya adalah golongan imigran yang miskin.

Pihak White House Historical Association mengesahkan mengenai perkara ini. Walau bagaimanapun, mereka mendakwa golongan hamba tersebut bukanlah milik kerajaan, sebaliknya hamba yang disewa daripada pemilik asal mereka.

Pada 1812, Amerika Syarikat telah mengisytiharkan perang terhadap Great Britain. Terdapat beberapa sebab perang ini diisytiharkan, antaranya untuk menguasai Kanada yang pada ketika itu merupakan kawasan jajahan British. Ketika perang ini, salah satu kekalahan terbesar dialami Amerika Syarikat adalah apabila British berjaya memasuki bandar Washington DC, seterusnya membakar bangunan White House dan beberapa bangunan utama yang lain.

Pembinaan semula bangunan White House dilakukan mengikut pelan reka bentuk asal. Selain itu, arkitek asal yang mencipta rekabentuknya, James Hoban dilantik semula bagi memastikan pembinaan semula White House mengikut rekabentuk asalnya dahulu. Proses pembinaanya semula selesai sepenuhnya pada tahun 1817.

Pada asalnya, bangunan ini diberi nama President's House sebelum ditukar nama kepada White House kerana warna luarannya akan putih. Terdapat mitos yang mengatakan bangunan ini dicat berwarna putih untuk menutup kesan kebakaran bangunan ini yang dibakar oleh tentera British semasa perang pada tahun 1813. Walau bagaimanapun, dakwaan ini tidak benar sama sekali kerana warna asal bangunan ini sememangnya putih.

Pada tahun 1798, cat berasaskan kapur telah dicat pada bangunan ini melindungi bahan binaannya daripada retak. Lapisan cat ini biasanya akan pudar akibat panas dan hujan dan perlu dicat semula setiap tahun. Pada 1818, maka satu lapisan cat berwarna putih berasaskan plumbum ditambah pada dinding luar bangunan ini untuk mengelakkan perkara ini daripada terus berlaku, seterusnya menjadikan bangunan ini berwarna putih sepenuhnya.

Pada tahun 1901 sewaktu pemerintahan Presiden Theodore Roosevelt, nama White House mula digunakan secara rasmi menggantikan President's House.

White House bukan sahaja menjadi kediaman rasmi bagi Presiden Amerika Syarikat dan keluarga mereka, malah turut menempatkan haiwan-haiwan peliharaan Presiden Amerika Syarikat sejak daripada dahulu lagi. Daripada 45 orang Presiden daripada dahulu hingga kini, hanya 3 orang Presiden yang tidak menempatkan haiwan peliharaan mereka di White House iaitu Chester A. Arthur, Franklin Pierce dan Donald Trump.

Bukan hanya kucing dan anjing, White House juga pernah menempatkan haiwan-haiwan eksotik antaranya buaya, kuda dan badak air. Tidak semua haiwan yang diberi sebagai hadiah diplomatik boleh disimpan disini dan sesetengahnya seperti harimau dan beruang terpaksa didermakan kepada zoo.


9 Negara Dalam Dunia Yang Mempunyai Senjata Nuklear

Kita selalu mendengar ugutan Korea Utara ketika ini berkenaan keupayaan senjata nuklear mereka tetapi mungkin kita tidak berapa mengendahkannya, kerana keupayaan kerajaan Korea Utara kerap dijadikan bahan komedi satu dunia. Persoalannya, bagaimana jika dakwaan itu benar?

Menurut laporan Stockholm International Peace Research Institute (SIPRI) di seluruh dunia, hanya terdapat 9 negara yang mempunyai senjata nuklear berjumlah 16,300 dengan dua buah negara paling besar mengawal 93%.

Negara kedua yang membangunkan senjata nuklear di dunia kini mempunyai kelengkapan senjata nuklear paling besar di dunia. Dengan 7000 lebih peluru dimiliki Rusia, senjata nuklear menjadi salah satu fokus penting kerajaan Rusia dalam menunjukkan kekuatan mereka.

Kali terakhir diperiksa, Amerika Syarikat mempunyai 6800 peluru nuklear sedia untuk digunakan. Mempunyai sejarah sebagai negara pertama membangunkan senjata nuklear dan menjadi negara pertama menggunakan senjata nuklear pada negara lain.

Kebanyakan di antara 300 peluru nuklear Perancis dipasangkan pada kapal selam milik mereka, yang dibangunkan sekitar tahun 1950-1960. Sehingga sekarang, Perancis masih lagi memegang pendekatan untuk tidak takut menggunakan senjata nuklear pada mana-mana negara yang memerangi Perancis atas dasar keganasan.

DItakuti kerana dikhabarkan mempunyai senjata nuklear dan senjata kimia. ujian pertama menggunakan bom hidrogen China dilakukan pada 1964. Bermula daripada era pemerintahan Mao Zedong, China telah berusaha membangunkan teknologi senjata nuklear mereka dalam mengukuhkan kuasa diplomasi mereka dengan 270 peluru nuklear direkodkan setakat ini.

Menjadi negara ketiga mempunyai senjata nuklear, UK mempunyai 215 kepala peluru berpandu termonuklear dengan 120 yang dihidupkan. Mempunyai empat kapal selam yang sentiasa membawa 16 peluru nuklear Trident setiap masa.

Walaupun rakyatnya ramai di negara kita, jangan terkejut pula jika ada di antara mereka yang pernah bekerja sebagai jurutera nuklear. Satu-satunya negara Islam yang mempunyai senjata nuklear sejak 1972 dengan kuantiti 120-130 peluru, teknologi nuklear Pakistan banyak dibangunkan untuk memastikan mereka dapat kekal bersaing dengan kuasa India.

Dianggarkan India mempunyai lebih kurang 110 kepala peluru berpandu nuklear. Anggarannya, terdapat lebih 8300 kg plutonium disimpan yang membolehkan kerajaan India menghasilkam hampir 1000 kepala peluru berpandu nuklear.

Berpunca dari ketakutan peristiwa Holocaust akan berulang, Perdana Menteri Israel negara haram pertama, Ben Gurion memulakan program nuklear Israel pada 1949. Tidak pernah menafi atau mengakui kekuatan nuklear mereka, anggaran kekuatan senjata nuklear Israel sukar diramal. Anggaran setakat ini meletakkan kekuatan Israel sebanyak 80 buah peluru nuklear.

Korea Utara baru saja memulakan program senjata nuklear mereka pada tahun 2006. Melakukan beberapa ujian bawah tanah yang dikesan dan menjadi bukti wujudnya senjata nuklear di Korea Utara, pada 2015 Kim Jong Un mengumumkan yang ujian pertama bom hidrogen, yang jauh lebih kuat berbanding bom atom dilakukan.

Pada 3 September 2017, Korea Utara mengumumkan kejayaan mereka menguji bom termonuklear mereka. Bacaan pengesan gempa bumi mendapati kesan letupan yang terhasil mempunyai magnitud 6.3, menjadikan letupan itu letupan terkuat setakat ini direkodkan dalam siri ujian peluru nuklear Korea Utara.

Apa yang menakutkan? Korea Utara dianggarkan hanya mempunyai 10 buah peluru nuklear dan dalam masa beberapa tahun, diramal dapat menyempurnakan sistem peluru nuklear mereka sehingga mampu terbang dalam satu jarak yang cukup panjang.


5 Negara Maju Yang Membenarkan Budaya Naturist Bermaharajalela

Bagi sesetengah pembaca, membaca artikel ini adalah pengalaman pertama belajar tentang apa itu naturist. Mungkin anda terkejut dan mungkin anda malu, tetapi budaya songsang itu bukannya budaya baru cuma tidak berapa didedahkan pada kita.

Sudah berlaku juga kes-kes seumpama itu di negara kita, apabila pelancong luar menanggalkan pakaian ketika memanjat gunung di Sabah ataupun warga tempatan yang hilang akal, menjadikan sebuah resort di Pulau Pinang sebagai pusat percutian naturist mereka.

Terlalu kagum budaya luar merupakan satu kelemahan masyarakat kita. Sehinggakan terlalu ramai individu mahu mencedok budaya luar baik dan buruk, untuk diperkenalkan di negara kita dengan alasan kebebasan bersama. Berikut adalah 5 negara moden yang kita kagumi atas dasar kemajuan mereka, namun sebenarnya mundur ke belakang dari aspek etika manusia.

Kerajaan Sepanyol langsung tidak mempunyai larangan untuk sesiapa yang tidak berpakaian - ini membolehkan sesiapa saja yang tiba-tiba terasa hendak berbogel bebas melakukan apa saja yang mereka mahu. Walaupun begitu, nasib baiklah persepsi masyarakat yang memandang serong kepada golongan naturist ini tetap ada dalam membantu mengawal tabiat buruk ini. Harapnya majoriti masyarakat mereka kekal waras walaupun kelonggaran undang-undang mereka pasti akan diambil kesempatan.

Perancis, negara yang menghalang wanita memakai tudung, tidak mempunyai hukuman yang jelas dalam undang-undang mereka berkenaan isu ini. Mereka membenarkan naturist berbogel di beberapa tempat awam dan setakat ini, terdapat lebih 150 kelab percutian dan beberapa puluh pantai telah digazetkan oleh kerajaan Perancis sebagai lokasi mesra naturist.

DI Jerman, masyarakat mereka mengamalkan apa yang dinamakan sebagai Freikörperkultur atau FKK yang membawa maksud free body culture, satu tradisi yang diamalkan masyarakat Jerman sekian lama. Di Munich, terdapat 6 lokasi taman terbuka yang digazetkan sebagai taman untuk sesiapa saja berbogel tanpa halangan, tanpa pagar yang menghalang sesiapa masuk.

Di Belanda, setiap satu daerah diminta memberikan cadangan kepada kerajaan lokasi mana yang sesuai untuk dijadikan kawasan rehat terbuka untuk berbogel. Apabila sesuatu lokasi itu telah termaktub sebagai lokasi terbuka, tidak wujud sebarang kekangan untuk mana-mana individu berekreasi sambil berbogel di situ dan sebarang individu yang menghalang perbuatan berbogel, boleh didenda. Terbalik pula.

Masalah di Croatia memang unik. Oleh kerana kebanyakan pantai di Croatia mengamalkan dasar pakaian itu pilihan, jadi lebih sukar untuk anda melawat pantai di mana anda wajib berpakaian di sana. Mujurlah beberapa bandar di Croatia seperti Dubrovnik, Hvar, Makarska dan Vodice sudah mula mengambil langkah untuk mengenakan larangan ke atas individu naturist ini, apabila penduduk setempat mula rasa tidak selesa mereka berkeliaran di lokasi tarikan pelancong, di tengah-tengah bandar.


Malaysia Bakal Memiliki Loji Tenaga Nuklear Menjelang 2030

Ramai yang sebenarnya tidak tahu tentang sumber utama tenaga elektrik yang digunakan di Malaysia dan ramai juga masih menganggap bahawa sumber utama tenaga elektrik di Malaysia adalah melalui empangan hidroelektrik. Fakta ini sangatlah salah dan menjadi salah faham antara rakyat Malaysia jadi hari ini penulis ingin berkongsi tentang sumber utama tenaga elektrik.

Mesti ada yang mengatakan "apa kena mengena sumber utama ini dengan tajuk nuklear?" tetapi untuk memahami kebarangkalian Malaysia menggunakan tenaga nuklear sebagai sumber utama tenaga elektrik, anda sedikit sebanyak harus faham tentang tenaga elektrik di Malaysia sekarang.

Sumber utama penjanaan tenaga elektrik dihasilkan melalui dua sumber utama iaitu pembakaran arang batu yang menjadi sumber bahan api utama iaitu sebanyak 51% diikuti dengan gas asli termasuk gas asli berbentuk cecair sebanyak 45%. Selebihnya barulah tenaga hidro sebanyak 4%.

Malaysia dahulunya menggunakan minyak tetapi disebabkan harga minyak yang tidak menentu, kita terpaksa beralih kepada gas asli dan arang batu. Malangnya, kedua-dua bahan ini juga bergantung kepada harga pasarannya sendiri jadi harganya juga tidak menentu. Gas asli dan arang batu juga mempunyai peningkatan daripada masa ke semasa.

Malaysia mengimport arang batu daripada Rusia, Afrika Selatan, Indonesia dan Australia namun harganya sebenarnya mahal. Ini menyebabkan TNB mengguna teknologi ultrasupercritical (USC) iaitu teknologi jana kuasa yang beroperasi pada suhu dan tekanan di atas titik kritikal air.

Masalah janakuasa elektrik ini boleh diselesaikan dengan penggunaan tenaga nuklear untuk menjana kuasa elektrik di Malaysia tetapi ia bukanlah semudah yang kita sangkakan. Kepada yang belum memahami apa itu istilah nuklear, nuklear ini sebenarnya merujuk kepada nukleus atom iaitu inti pusat yang berada di tengah-tengah atom.

Nukleus ini akan melakukan tidak balas nuklear yang boleh dibahagikan kepada dua iaitu pembelahan nukleus (nuclear fission) dan tindak balas pelakuran nukleus (nuclear fusion). Paling banyak digunakan ialah tindak balas pembelahan nukleus kerana pelakuran nukleus masih lagi dikaji dan dibangunkan untuk penggunaan masa hadapan.

Pelakuran nukleus ini dikatakan boleh memberi jawapan kepada masalah tenaga yang boleh diperbaharui kerana tenaga yang dikeluarkan juga bersih tetapi ia masih lagi dalam kajian dan banyak perkara harus ditimbang berat sebelum ia betul-betul boleh digunakan.

Menurut Agensi Nuklear Negara, kos pembinaan loji nuklear berbeza mengikut keperluan kapasiti penggunaan tenaga selain ia juga melibatkan kos operasi dan kos modal. Pembinaan loji nuklear adalah mahal pada peringkat awal namun penjanaan tenaga elektrik itu sendiri akan menjadi lebih murah berbanding loji arang batu.

Di Malaysia, jika tenaga nuklear digunakan, ia dapat menjimatkan kos operasi untuk menjana tenaga elektrik yang kita guna seharian jika dibandingkan dengan kos operasi arang batu. Sumber tenaga nuklear juga dapat menjamin keselamatan perbekalan tenaga negara kita kerana jumlah tenaga dihasilkan sangat banyak.

Sumber tenaga nuklear ini mampu menjamin bekalan tenaga negara yang hari ini banyak bergantung kepada arang batu dan gas asli. Selain itu, ini juga sedikit sebanyak dapat meningkatkan simpanan atau rizab minyak mentah dan gas asli negara kita.

Tenaga nuklear juga sebenarnya tidak mencemarkan alam sekitar jika dibandingkan dengan tindak balas yang berlaku dalam menghasilkan tenaga-tenaga lain. Ini kerana tindak balas nuklear tidak mengeluarkan gas rumah hijau yang menyebabkan pemanasan global dan perubahan iklim.

Gas rumah hijau paling banyak dikeluarkan oleh pembakaran hidrokarbon iaitu apabila negara kita membakar arang batu dan gas asli untuk menghasilkan tenaga. Ini pencemaran yang teruk kepada bukan sahaja Malaysia tetapi bumi kita sendiri kerana gas rumah hijau ini menyebabkan pemanasan global yang menyebabkan ais di kutub cair.

Namun demikian, tenaga nuklear juga mempunyai kekurangannya tersendiri. Antaranya, pengendalian jana kuasa nuklear harus diberi perhatian yang tinggi kerana risiko kemalangan di loji janakuasa nuklear ini boleh menyebabkan kematian yang dahsyat. Secara statistik, peratusan kemalangan yang berlaku di janakuasa nuklear masih lagi rendah jika dibandingkan dengan loji kuasa lain.

Antara masalah lain ialah penempatan loji harus diambil kira kerana ia tidak boleh dilakukan di tempat-tempat yang berdekatan dengan penduduk kerana jika berlakunya kebocoran radiasi, ini akan menjejaskan nyawa penduduk yang tinggal berdekatan loji ini.

Pelupusan sisa nuklear dan radioaktif juga perlu diambil kira kerana ini boleh menyebabkan masalah pencemaran yang boleh menggugat kesihatan rakyat Malaysia. Pembuangan sisa-sisa ini seharusnya mengikut prosedur yang ditetapkan oleh kerajaan dan yang dipersetujui di peringkat antarabangsa.

Selain itu, tenaga nuklear juga dikaitkan dengan bom nuklear yang mampu membunuh ramai orang dengan mudah. Sebenarnya banyak salah faham bagi isu ini kerana tenaga nuklear boleh digunakan ke arah kebaikan seperti jana kuasa elektrik tetapi terdapat pihak tidak bertanggungjawab yang mencipta bom atom kerana mahu menyebabkan kemusnahan.

Disebabkan kos operasi tenaga nuklear lebih murah berbanding tenaga lain, banyak negara yang bercadang untuk menggunakan tenaga nuklear sebagai satu alternatif. Negara-negara asia tenggara tidak terkecuali dalam mengadakan cadangan untuk memulakan pembinaan loji nuklear.

Loji tenaga nuklear mengambil masa daripada 5 hingga 15 tahun untuk disiapkan jadi banyak negara yang tidak melepaskan peluang untuk mengambil peluang ini. Vietnam telah bercadang untuk mengadakan loji kuasa nuklear sejak 1995 lagi tetapi cadangan hanya muncul pada tahun 2006. Ia dijangka akan beroperasi pada tahun 2018 menurut berita Utusan.

Thailand dikatakan bakal menyiap bina loji berkeupayaan 1000MW pada tahun 2021 tetapi terdapat beberapa isu yang berlaku. Pada 14 Mac 2011, Perdana Menteri Thailand mengarahkan Menteri Tenaga Negara untuk membuat kajian semula selepas berlakunya bencana nuklear di Fukushima. Pada 2012, Menteri Tenaga Thailand merangka draf pelan yang melihatkan fasiliti nuklear akan beroperasi pada tahun 2026.

Dalam berita oleh Malay Mail Online, Ketua Eksekutif bagi Perbadanan Tenaga Nuklear Malaysia (MNPC), Mohd Zamzam Jaafar berkata, Malaysia mungkin akan mempunyai jana kuasa nuklear sendiri pada tahun 2030.

Beliau berkata lagi, Malaysia telah berbincang dengan Agensi Tenaga Atomic Antarabangsa (IAEA) dalam menilai untuk membina loji kuasa di sini. Terdapat tiga fasa proses penilaian dan kita berada di tahap yang pertama iaitu fasa dalam membuat keputusan. Fasa kedua ialah pembinaan dan ketiga ialah fasa operasi.


Memahami Dendam Iblis Pada Nabi Adam as. Serta Umat Manusia

Selepas melihat maklum balas yang kami terima ekoran artikel merungkaikan mitos berkenaan kisah turunnya Nabi Adam as. serta pasangannya ke bumi, ramai pembaca bertanya bermacam soalan berkenaan kekeliruan yang berlaku seperti mengapa Iblis dibenarkan berada di syurga atau jika Allah swt. menjadikan semua peristiwa, mengapa Adam dan Hawa dibenarkan untuk makan buah terlarang? Untuk menjawab persoalan-persoalan ini, mari kita imbau semula apa yang berlaku di antara Iblis, Adam as. dan Allah swt.

Kita semua sudah dimaklumkan apabila Iblis diperintahkan oleh Allah swt untuk bersujud bersama-sama barisan Malaikat, Iblis adalah satu-satunya makhluk Allah yang enggan, dengan alasan Iblis dicipta-Nya daripada api sementara Adam pula dari tanah.

Dengan angkuh, Iblis menyatakan Adam adalah seorang yang lebih hina dan belum tentu Adam akan menurut perintah Allah swt. jika dibandingkan dengan Iblis yang selama ini merupakah makhluk yang sentiasa taat pada Allah swt. sebelum Adam diciptakan.

Mendengar rungutan Iblis yang tidak berpuas hati, Allah swt. membalas pertanyaan Iblis itu dengan mengatakan pada Iblis yang Adam ini akan dijadikan Khalifah di bumi dan Allah swt. tahu apa yang Iblis tidak tahu.

Walaupun sudah diperingatkan, Iblis masih enggan sujud pada Adam dan atas rasa egonya, Iblis meminta kebenaran daripada Allah swt. untuk diberikan ruang menyesatkan manusia sehinggalah tiba akhir zaman.

Permintaan Iblis itu diperkenankan, lalu Iblis dibenarkan untuk mengganggu Adam serta keturunannya dengan takdir Iblis dan pengikutnya, iaitu manusia yang lalai sudah pun diketahui akan ke neraka.

Berbeza dengan Malaikat, Iblis bukanlah diperbuat daripada cahaya kerana dia datang dari golongan Jin. Datang daripada kaum Jin membezakan Iblis daripada malaikat dalam satu segi - kemampuan memilih.

Kemampuan memilih yang diberikan pada Iblis membuatkan dia angkuh dengan perintah Allah swt. sehingga memilih untuk ingkar walaupun asalnya Iblislah makhluk yang cukup taat.

Mempunyai kemampuan memilih, Iblis memilih untuk beribadat dan akur kepada Allah swt. kerana dia tidak dipaksa untuk taat, dia tidak dipaksa untuk beriman dan dia tidak dipaksa untuk beramal sebelum kedatangan Adam. Ujian Allah swt. pada Iblis yang amalnya cukup tinggi membuatkan Iblis tergoda untuk berpaling melawan perintah Allah swt. buat pertama kalinya.

Selepas ingkar pada Allah swt. dan dibenarkan untuk mengganggu manusia, Iblis tidak menunggu lama untuk mengotakan janjinya dengan mengganggu Adam dan Hawa yang juga diberikan akal untuk berfikir dan memilih. Ramai melihat peristiwa ini sebagai satu kisah tentang bahaya Iblis. Memang benar itu petunjuk yang kita boleh nampak namun ada petunjuk lain yang terkandung dalam kisah ini.

Andai kata kita yang melanggar perintah Allah swt., itu membuktikan Iblis betul, kerana ada manusia yang sudi menjadi pengikutnya yang Allah swt sendiri katakan lebih tinggi darjatnya berbanding Iblis.

Walaupun Iblis itu datangnya daripada api dan diberikan ilmu yang banyak serta telah beribadah entah berapa lama, kisah Nabi Adam as. itu dengan jelas menunjukkan kebesaran Tuhan dan kenapa manusia adalah makhluk paling sempurna di sisi Allah swt.

Pasti ramai yang tidak faham maksud sebenar kisah Iblis dan Adam ini jika hanya dibaca pada dasar. Kisah Iblis dan Adam ini sebenarnya dengan jelas menunjukkan berbezanya tahap kesempurnaan di antara makhluk yang dinamakan manusia dan juga makhluk Jin serta makhluk-makhluk lain.

Iblis adalah makhluk yang lemah, apabila dia perlu memohon kebenaran Allah swt. untuk melakukan kerosakan pada iman manusia, supaya manusia melanggar perintah Allah swt. Manusia pula tidak mempunyai kekangan sedemikian.

Manusia tidak perlu pun memohon kebenaran Allah swt. untuk melakukan kerosakan di bumi kerana manusia diberikan akal untuk berfikir bagi kita memilih sendiri jalan kita. Kita bebas memilih, melakukan apa saja yang kita nak dan apa yang kita suka, dibandingkan dengan Iblis yang perlu memohon kebenaran Allah swt. untuk merosakkan anak-anak Adam as., walaupun dia juga mempunyai keupayaan memilih.

Pasti ramai yang mempersoalkan jika semua perkara berlaku dengan izin Allah swt., kenapa Allah swt. membenarkan keburukan berlaku? Mengapa Iblis dibenarkan memujuk Adam dan Hawa dan mengapa Iblis dibenarkan untuk menghasut anak-anak Adam?

Kita manusia ni diberikan pilihan. Jangan sesekali kata kita tak ada pilihan. Iblis tidak ada kuasa ke atas kita melainkan dengan bisikan-bisikan halus untuk menghasut.

Bila kita katakan semua perkara berlaku dengan izin Allah swt., petunjuk yang paling jelas adalah kita diberikan anugerah akal yang langsung tidak mempunyai sebarang kekangan ke atasnya, melainkan kekangan dalam bentuk firman Allah swt. serta turunnya pesuruh Allah - yang wajib dipatuhi namun bukan semua patuhi.

Apa saja yang berlaku, berlaku kerana Allah swt. mengizinkan akal kita melakukan apa saja perkara, baik atau buruk. Yang pasti, akhirat nantilah tempat kita dihisab bagaimana kita menggunakan akal kita.

Ingkarnya Iblis, Adam dan Hawa diperdaya Iblis, turunnya Adam ke bumi, wujudnya syaitan yang akan merosakkan manusia, budaya lgbt, pelakon porno, penunggang agama, scammer, MH370, kemalangan bas yang meragut 36 nyawa, letupan bom atom Hiroshima, freemason, Illuminati, kosnpirasi Dajjal - semuanya berlaku dengan izin-Nya melalui akal kita semua dan ketentuan qada' dan qadar.

Bagi mereka yang lemah serta sering tergoda dan lalai, merekalah yang membuktikan Iblis itu makhluk yang lebih baik daripada manusia dan ingkarnya itu, ada asasnya. Jadi, pilihlah jalan yang baik kerana semua yang berlaku, berlaku dengan izin Allah swt. termasuklah Iblis yang sumpahnya kini, adalah untuk menyesatkan manusia sebagai ujian pada kita semua.Api atau tanah, siapa pengikut siapa ketua? Biarlah setiap manusia yang menjawabnya.


6 Jenis Ilusi Optik dan Sejarah Ringkas Penemuannya (Siri 1)

Apa saja yang kita lihat akan diproses oleh otak kita dan otak kita akan mentafsirkannya dalam bentuk kefahaman pada kita.

Walaupun begitu, ada kalanya otak kita sendiri gagal memproses sesuatu perkara yang kita lihat dengan sempurna dan ini akan membuatkan wujudnya fenomena yang digelarkan ilusi optik. Ada banyak jenis ilusi optik yang ada dan pasti banyak yang kita dah cuba di internet.

Artikel ini bukan bertujuan untuk menayangkan kepada anda ilusi optik secara rambang kepada anda. Pernahkah anda rasa ingin tahu bagaimana ilusi optik ditemui? Berikut adalah 5 asal usul kategori ilusi optik yang ada yang dapat kami kongsikan hari ini.

Ilusi Ebbinghaus atau Bulatan Titchener adalah satu ilusi yang mengganggu minda kita dari segi persepsi saiz. Ditemui oleh Herman Ebbinghaus yang kemudiannya dipopularkan oleh Edward B.Titchener dalam buku teksnya, ilusi ini membuatkan kita merasakan dua bulatan yang sama saiz kelihatan berbeza saiznya. Pengkaji otak banyak merujuk kepada ilusi ini bagi mengkaji tindak balas manusia adakah berbeza bila dia berhadapan dengan ilusi yang mempengaruhi mindanya.

Hanya ditemui pada tahun 2013, Sarcone's Cross adalah hasil dapatan seorang penyelidik visual bernama Gianni A.Sarcone, dari Itali. Berlawanan dengan Ebbinghaus, Sarcone's Cross mampu membuatkan objek fokus kelihatan lebih besar berbanding saiz asalnya apabila dikelilingi segi empat yang lebih besar. Sarcone's Cross membuktikan sesuatu yang tidak dapat dijawab selama ini oleh penyelidik - tidak terdapat hubungan yang sekata akan wujud antara objek yang dikelilingi dan saiz persepsi kita terhadap objek tumpuan. Semuanya tidak mustahil.

Ditemui oleh seorang ahli psikologi bernama Mario Ponzo pada tahun 1911, dia mencadangkan yang minda manusia akan menganggar saiz sesuatu objek berdasarkan latar belakang yang ada. Dengan menggunakan dua garisan sama panjang yang diletakkan di atas ilustrasi serupa rel keretapi, kedua-dua garisan kelihatan berbeza saiznya.

Jangan ingat hanya dengan ilustrasi minda kita tertipu, dengan alam semulajadi pun ada kalanya kita tidak tertipu dengan ilusi optik. Bulan kelihatan berbeza-beza saiznya bergantung kepada jarak bulan tersebut dengan garis tanah sedangkan hakikatnya, tidak berlaku sebarang perubahan saiz.

Pengkaji telah mengambil gambar bulan di beberapa tempat yang berbeza ketinggiannya, namun saiz bulan dalam gambar yang diambil semuanya sama. Sehingga sekarang, tidak ada penjelasan yang diterima sebagai jawapan kenapa fenomena ini berlaku. Penerangan paling banyak diterima adalah otak kita mengambil kira perspektif antara kita dengan bulan, lalu membuatkan secara fizikal, bulan kelihatan lebih besar.

Sedikit mirip dengan ilusi Ebbinghaus, ilusi Delboeuf menggunakan dua bulatan yang sama saiznya namun dibezakan dengan saiz bulatan luar, yang akan mewujudkan persepsi perbezaan saiz. Dijumpai pada tahun 1865 oleh Joseph Remi Leopold Delboeuf dari Belgium, ilusi ini kerap diamalkan oleh kedai-kedai makan untuk membuatkan saiz hidangan mereka nampak lebih besar daripada biasa, dengan penggunaan pinggan yang lebih kecil. Bagi mereka yang gemar menggunakan pinggan besar, mereka berkemungkinan akan makan lebih banyak kerana merasakan saiz hidangan tidak mencukupi.

DItemui oleh seorang ahli psikologi Amerika bernama William Orbison pada tahun 1939, dengan meletakkan satu segi empat sama di atas garis-garis dua dimensi, penonton akan dapat melihat berlakunya perubahan dalam bentuk gangguan yang akan mengubah bentuk segi empat tersebut.


Debunk : Benarkah Animasi The Simpsons Berjaya Ramal Masa Depan?

Berita tentang Simpson meramal masa depan menular dengan begitu cepat. Ramai juga mempercayai berita ini kerana dilihat bahawa gambar-gambar yang kita lihat pada siri Simpson itu benar-benar berlaku pada hari ini. Ya memang benar, gambar ramalan itu wujud tetapi ada kisah di sebalik gambar tersebut.

Contoh paling yang banyak menular ialah ada yang mengatakan The Simpsons meramalkan bahawa Trump akan menjadi Presiden USA dan ramalan Illuminati. Semua itu sebenarnya tidak benar dan ramai mempercayai berita ini.

Pada Ogos 2015, satu video daripada salah satu episod The Simpsons yang mengatakan bahawa Donald Trump akan mengambil bahagian dalam pencalonan telah menular. Video itu yang dikatakan berasal daripada salah satu episod The Simpsons daripada tahun 2000 telah lama meramalkan bahawa Donald Trump akan mengambil bahagian sebagai calon presiden USA.

Sebenarnya, video ini tidak benar. Episod yang menerangkan bahawa Donald Trump sebagai salah seorang calon presiden itu bukan berasal daripada tahun 2000 tapi episod ini dikeluarkan pada tahun 2015 selepas Donald Trump mengumumkan pencalonan dirinya sebagai salah seorang yang akan bertanding dalam pilihan raya sebagai presiden.

Episod ini yang diberi nama "Trumpastic Voyage" ini dimuatnaik di saluran Youtube "Animation Domination" pada 7 Julai 2015 selepas Trump mengumumkan yang dia akan bertanding dalam pilihan raya 2016. Video ini boleh dilihat di bawah.

Salah satu episod daripada siri ini pada tahun 2000 juga pernah membuat lawak bahawa Donald Trump akan menjadi presiden satu hari ini tetapi memandangkan Trump sendiri sudah banyak kali membuat lawak tentang dirinya menjadi presiden, tidak hairanlah episod itu boleh bercakap tentang sindiran Trump itu sendiri.

Selain itu, ramai juga yang mengatakan bahawa The Simpsons juga meramalkan kawasan-kawasan yang dimenangi Trump dalam undian pilihan raya itu. Ramai yang mudah mempercayai berita palsu ini kerana terdapat banyak kawasan yang sama dilihat dalam peta tersebut.

Gambar lelaki yang dikenali sebagai Mr Burns bersama seekor anjing itu di hadapan peta pilihan raya itu memang benar tetapi ia tiada kena mengena langsung dengan Donald Trump kerana episod itu sedang menceritakan tentang kisah Mr Burns.

Selain itu, dalam peta tersebut juga tidak sama dengan peta kemenangan Trump. Jika anda lihat di sebelah kiri, salah satu kawasan yang dikatakan diramalkan oleh The Simpsons tidak sama yang berada di sebelah kanan iaitu kawasan yang dimenangi Donald Trump. Contohnya kawasan Wisconsin, Ohio dan Pennsylvania sepatutnya menjadi warna biru tetapi realitinya ia berwarna merah.

Ada juga mengatakan The Simpsons meramalkan illuminati kerana pembunuhan penyanyi terkenal Prince pada tahun 2016 telah diramalkan pada sebelum-sebelumnya. Ini sama sekali tidak benar kerana kematian Prince ini sangatlah berbeza dengan apa yang diramalkan oleh The Simpsons.

Ini contoh video yang menyebarkan berita palsu kematian Prince sebagai illuminati

Dalam video itu menerangkan bahawa Homer watak utama The Simpsons mendapat upahan untuk membunuh Prince daripada agen illuminati tetapi ia sangatlah tidak benar. Episod yang berjudul "Treehouse of Horror XIX" dikeluarkan pada tahun 2008 menunjukkan Homer membunuh Prince menggunakan gitar dan ini banyak dikaitkan dengan illuminati yang sengaja mahu membunuh Prince.

Sebenarnya kematian Prince berlaku sangat jauh tarikhnya jika dibandingkan apa yang diramalkan oleh The Simpsons kerana jika mereka mahu membunuh Prince, sudah tentu dia akan mati pada tahun 2008 selepas episod itu ditayangkan tetapi dia mati pada tahun 2016.

Kematiannya pula bukan dibunuh seperti apa yang diramalkan kerana dia mati disebabkan mengambil dadah berlebihan bukan kerana dihempak oleh gitar atau ditikam. Cara dia mati sangatlah berbeza seperti yang diramalkan oleh The Simpsons dan itu menunjukkan bahawa berita itu palsu.

Salah satu yang paling terkenal ialah gambar Trump dan Raja Arab Saudi memegang orb tersebar luas mengatakan bahawa ini sudah diramal oleh The Simpsons. Gambar tersebut memang wujud dan betul tetapi garis masa yang ditunjukkan tidak benar. Berita palsu itu tersebar mengatakan bahawa gambar tersebut adalah daripada salah satu episod daripada 2002.

Sebenarnya gambar tersebut adalah daripada tahun 2017 dan ia dikeluarkan selepas Donald Trump sendiri menemui Raja Salman sendiri. Sudah tidak masuk akal jika The Simpsons mampu meramal masa depan. Gambar ini telah diambil oleh pihak tidak bertanggungjawab dan berita palsu terus disebarkan. Logiknya sudah tentu The Simpsons mengeluarkan gambar ini setelah peristiwa itu sendiri berlaku.


Bagaimanakah Burung Merpati Dilatih Sebagai Agen Penghantar Mesej?

Sekiranya anda gemar menonton filem Barat berkisarkan kehidupan pada zaman dahulu, besar kemungkinan anda pernah menonton satu babak di mana seekor burung telah digunakan untuk menghantar mesej kepada seseorang yang berada jauh berpuluh atau beratus kilometer.

Pernahkah anda terfikir bagaimana burung ini dilatih? Bagaimanakah burung tersebut mengetahui lokasi yang dituju?

Bagi tujuan menghantar mesej kepada seseorang yang berada dalam jarak yang jauh, burung merpati telah digunakan sejak ratusan tahun yang lalu. Ketika zaman Greek, burung merpati digunakan untuk menyampaikan pengumuman semasa pertandingan Olimpik.

Ketika Perang Dunia Pertama, burung merpati digunakan secara meluas untuk menghantar pesanan terutamanya di medan perang. General John Pershing telah menubuhkan sebuah unit khas dalam tentera Amerika Syarikat yang bertujuan melatih burung-burung merpati sebagai agen penghantar pesanan. Dianggarkan sebanyak 500,000 ekor burung merpati digunakan semasa Perang Dunia Pertama untuk tujuan ini.

Burung merpati menjadi pilihan sebagai agen penghantar mesej. Ketika zaman peperangan, burung merpati ini digunakan terutamanya daripada pasukan askar di medan peperangan untuk mendapatkan bantuan atau menghantar mesej penting. Setelah tamatnya Perang Dunia Pertama, penggunaan burung merpati sebagai agen penghantar mesej berkurangan.

Setelah Perang Dunia Ke 2 meletus, burung merpati sekali lagi digunakan dalam jumlah yang banyak sebagai agen penghantar mesej. Tentera Jerman pada ketika itu menggunakan kira-kira 50,000 ekor burung merpati sebagai agen penghantar mesej. Pada 1941, Amerika Syarikat telah menubuhkan sebuah pusat latihan dan penternakan burung merpati di Fort Monmouth. Ianya juga menjadi pusat penyelidikan bagi membendung serangan penyakit terhadap burung-burung ini.

Seekor burung merpati biasanya mengambil masa beberapa bulan sebelum diberikan tugas sebenar sebagai agen penghantar mesej. Berikut merupakan cara burung merpati ini dilatih:

1. Apabila seekor burung merpati telah mencapai umur 4 minggu, ianya akan diletakkan dalam sebuah sangkar bergerak. Sangkar bergerak ini dibawa ke beberapa destinasi setiap hari, 3 kali sehari (pagi, tengah hari, malam) selama beberapa minggu.

2. Setelah burung tersebut berumur 8 minggu dan sudah mampu terbang selama minimum satu jam, ianya akan mula dilatih sebagai agen penghantar mesej.

3. Mula-mula, satu kawasan pangkalan akan ditetapkan bagi burung ini. Kawasan pangkalan inilah yang akan menjadi destinasi yang dituju oleh burung merpati ini tidak kira daripada mana mereka dilepaskan.

4. Pada peringkat awal latihan, burung ini akan dilepaskan kira-kira 5 batu daripada kawasan pangkalan mereka. Setelah latihan ini berjaya dilakukan selama beberapa kali, jaraknya daripada kawasan pangkalan akan ditambah lebih jauh, contohnya 10 batu, 20 batu dan seterusnya sehinggalah berjaya mencapai jarak sekurang-kurangnya 50 batu.

5. Apakah yang menjadi faktor utama burung ini kembali ke kawasan pangkalannya? Pemberian insentif berupa makanan dan minuman. Burung merpati ini dilatih supaya sekiranya mereka mahu makan, maka mereka perlu kembali kawasan pangkalan. BIasanya ia akan dibiarkan lapar sebelum dihantar untuk tujuan menghantar mesej.

6. Mesej yang dihantar biasanya akan ditulis di atas kertas dan diikat pada kaki burung.

Selain itu, perlu diketahui bahawa seekor burung hanya dilatih untuk menuju ke satu destinasi dalam satu arah sahaja. Maka sekiranya anda ingin menghantar mesej ke kawasan lain, maka seekor burung lain perlulah dilatih bagi tujuan tersebut.

Kini penggunaan burung merpati sebagai agen penghantar mesej sangat jarang didengari tetapi masih ada. Sebagai contoh, agen pelancong biasanya akan menggunakan khidmat burung merpati ini untuk menghantar kad memori yang berisi gambar pelancong yang diambil di Glowworm Caves, New Zealand kepada pihak percetakan gambar. Ini membolehkan gambar-gambar tersebut dicetak terlebih dahulu dan pelancong boleh membelinya sebaik tiba di tempat menjual gambar tersebut.

Semasa Perang Dunia, penghantaran mesej menggunakan burung merpati ini dikatakan mempunyai peratusan kejayaan setinggi 90%. Cara ini menjadi pilihan utama memandangkan ianya lebih pantas pada zaman tersebut.

Walau bagaimanapun, tidak semua burung berjaya sampai ke destinasi kerana ada sebahagiannya berjaya ditembak mati oleh pihak musuh. Bagi memastikan sesuatu mesej yang dihantar oleh askar di medan perang benar-benar sampai ke destinasi, biasanya beberapa ekor burung yang menghantar mesej yang sama dilepaskan.

Sekiranya terdapat burung yang ditembak mati, sekurang-kurangnya ada lagi burung yang berjaya terbang sehingga sampai ke destinasi. Maka, tidak hairanlah kira-kira 50,000 ekor burung merpati digunakan sebagai agen penghantar mesej oleh tentera Amerika Syarikat dan Jerman.

Kesimpulannya, melatih seekor burung menjadi agen penghantar mesej bukanlah perkara yang mudah. Ianya mengambil masa yang lama. Selain itu, seekor burung juga hanya mampu menuju ke satu destinasi yang ditetapkan sebagai kawasan pangkalan. Bagi menghantar mesej ke destinasi lain, maka seekor burung lain perlu dilatih bagi tujuan tersebut.


5 Tragedi Kejam Yang Berlaku Akibat Ketagihan Permainan Video

Kita semua yang pernah melalui zaman remaja atau sedang melaluinya, pasti sedar tarikan kuat ketagihan permainan tersebut ke atas kehidupan kita. Dipaksa untuk berhenti main permainan video atau terpaksa berhenti bermain kerana perlu pergi kerja merupakan sesuatu yang cukup tidak disukai pemain-pemain 'videogame' tegar.

Majoriti antara kita mampu mengenalpasti tanggungjawab dan tidak mencampur adukkan realiti dengan fantasi. Namun, ada juga waktunya di mana berlaku perkara kurang elok yang menimpa keluarga akibat ketagihan remaja, pada permainan video ini.

Daniel Petric, pada ketika kejadian adalah seorang remaja berumur 16 tahun. Daniel meminati permainan Halo 3 pada konsol Xbox 360, namun tidak dibenarkan oleh ibu bapanya. Daniel diperkenalkan pada permainan yang diklasifikasikan untuk 'dewasa sahaja' itu oleh rakannya, membuatkan Daniel teringin memilikinya. Daniel yang memang sudah ketagihan, secara senyap-senyap membeli Halo 3 itu dan akhirnya diketahui oleh bapanya, lalu dirampas.

Pada 20 Oktober 2007, selepas seminggu permainan video itu dirampas, Daniel dengan menggunakan pistol milik ayahnya, melihat kedua-dua ibu bapanya sedang menonton televisyen, Daniel menghampiri mereka dari belakang. Beliau meminta kedua ibu bapanya memejamkan mata kerana ada kejutan untuk mereka berdua lalu menembak kedua ibu bapanya yang sedang mengharapkan kejutan. Daniel kemudian melarikan diri dengan Halo 3 diletakkan di kerusi penumpang van yang dipandu, seperti sepasang kekasih namun ditangkap dalam satu sekatan jalan. (Rujukan)

Noah Crooks mendapat keputusan kurang memuaskan di sekolah, menyebabkan ibunya, Gretchen menyita permainan video Call of Duty kegemaran beliau. Gretchen tidak tahu tindakannya itu akan menyebabkan perangai anaknya menyimpan perasaan dendam sehinggakan mampu lupa diri, lalu Noah bertindak dengan menembak ibunya sendiri menggunakan senapang yang dibelikan sebagai hadiah oleh ibunya.

Selepas menembak ibunya beberapa kali dan cuba merogol mayat ibunya, Noah tersedar daripada perasaan marahnya, lalu menghantar pesanan mesej pada ayahnya namun menyangkakan anaknya bergurau, ayahnya tidak mengambil serius mesej anak itu sehinggalah pihak penyelamat menelefon beliau, menceritakan satu per satu tragedi buruk yang menimpa isterinya. Noah sendiri yang mengakui apa yang telah beliau lakukan sebelum pihak polis datang dan menangkap Noah yang masih berada dalam keadaan terkejut, dengan apa yang telah berlaku. (Rujukan)

Ini kisah lama yang berlaku pada tahun 1989. Seorang budak lelaki bernama Cameron Kocher, 9 tahun diajak ke rumah jirannya untuk bermain permainan video beramai-ramai. DIcabar oleh seorang budak perempuan berumur 7 tahun bernama Jessica Carr dalam permainan klasik 'Spy Hunter', Cameron yakin dia akan menang namun dia tewas dan merasa malu, kerana tewas dengan budak perempuan yang lebih muda daripadanya.

Merasa malu, dia pulang ke rumahnya lalu mengambil senapang ayahnya dari kabinet dan mengacukannya pada Jessica yang pada ketika itu sedang bermain kenderaan salji berama-ramai. Dari tingkat atas rumahnya, dengan jarak 92 meter, peluru tepat mengenai Jessica yang ketika itu sedang seronok menunggang bersama kawannya. Kes ini menjadi kontroversi kerana mahkamah tidak tahu adakah dia patut dihukum sebagai seorang dewasa atau seorang kanak-kanak. (Rujukan)

Li Tao adalah seorang pelajar yang gemar permainan video berasaskan web. Ibu bapanya pula hanyalah petani yang berpendapatan rendah, mulai risau melihat ketagihan anak mereka yang lebih banyak menghabiskan masa di kafe-kafe internet pada sebelah malam. Ibunya mula memperkenalkan lebih banyak peraturan ketat membuatkan Li menjadi semakin rimas.

Melihat wujudnya racun tumbuhan di rumahnya, Li mencampurkan racun itu ke dalam makanan dan minuman ibu bapanya, supaya ibu bapanya keracunan makanan. Rancangannya, bila ibu bapanya di hospital, dia boleh menghabiskan masanya bermain permainan video selama mana dia suka. Selepas makan, dia keluar seperti biasa meninggalkan ibu bapanya dan apabila pulang, mendapati ibu bapanya telah meninggal dunia. Li Tao dijatuhkan hukuman penjara 15 tahun selepas dibicarakan atas kesalahan membunuh ibu bapanya. (Rujukan)

Dalam bulan Disember 2012, Zhao, seorang pemain permainan video atas talian kerap mengunjungi sebuah kafe internet di Renqiu, Hebei yang dimiliki oleh seorang peniaga bernama Ren. Entah mengapa sambungan internet pada hari itu agak lembap, sehingga membuatkan permainan Zhao tersekat-sekat.

Zhao mengadu masalah itu pada Ren namun Ren menyalahkan Zhao yang dikatanya telah memuat turun virus. Berang dengan tuduhan itu, Zhao menyerang Ren lalu pergaduhan berlaku. Dengan menggunakan sebilah gunting dan sebuah tukul, Zhao menikam Ren bertalu-talu sehingga mati.

Kisah ini belum tamat. Isteri Ren yang keluar dan terkejut melihat apa yang berlaku juga diserang oleh Zhao dengan menggunakan gunting yang sama dan juga pisau.

Tidak puas hati, selepas membunuh kedua-dua pemilik kafe internet itu, Zhao membakar bangunan tersebut dan mencampakkan senjata-senjata yang telah digunakan ke dalam api untuk menghapuskan bukti.

Keesokannya, barulah pihak berkuasa dapat menemui mayat kedua-dua suami isteri itu dan Zhao ditangkap pada bulan Januari 2013. Pembunuhan dengan sengaja di China akan dihukum mati melalui suntikan racun atau tembakan di kepala. Besar kemungkinan Zhao sudahpun meninggalkan kita semua. (Rujukan)


5 Perbezaan Antara Kutub Utara dan Kutub Selatan

Kita biasa melihat di kaca televisyen dan media massa mengenai pemandangan di Kutub Utara dan Kutub Selatan. Kedua-duanya diperlihatkan sebagai kawasan luas yang sejuk dan diliputi penuh dengan salji. Sementara itu, binatang comel seperti penguin dilihat hidup bebas secara berkelompok.

Walau bagaimanapun, mungkin ramai yang tidak tahu bahawa Kutub Utara dan Kutub Selatan mempunyai beberapa perbezaan yang ketara antaranya dari segi cuaca, habitat bagi binatang, penempatan manusia dan lain-lain. Mungkin juga ada segelintir yang tahu tapi masih terkeliru.

Kali ini, kami ingin berkongsi beberapa perbezaan antara Kutub Utara dan Selatan.

Ramai yang terkeliru antara penggunaan isitilah Artik dan Antartika bagi merujuk kepada Kutub Utara dan Kutub Selatan. Kutub Utara terletak di kawasan paling utara di muka bumi dan kawasan ini juga dirujuk sebagai kawasan Artik. Sementara itu, Kutub Selatan merupakan kawasan paling selatan di muka bumi dan kawasan ini juga digelar sebagai kawasan Antartika.

Kawasan Kutub Utara terletak di tengah kawasan Lautan Artik yang dikelilingi oleh beberapa benua atau daratan. Sementara itu, Kutub Selatan pula meliputi kawasan benua atau daratan Antartika yang luas, dikelilingi oleh lautan.

Secara umumnya, Kutub Selatan mempunyai cuaca yang lebih sejuk daripada Kutub Utara. Cuaca di Kutub Selatan sangat rendah sehingga dikatakan terdapat beberapa kawasan di sini dimana ais tidak pernah cair sepanjang tahun.

Secara purata, suhu di Kutub Selatan adalaah sekitar -49˚ Celsius, menjadikannya tempat paling sejuk di muka bumi. Mengikut rekod, suhu paling rendah di dunia yang pernah di catatkan adalah -89.6 ˚Celsius yang direkodkan di kawasan Vostok Base, yang terletak di kawasan Kutub Selatan. Sementara itu, di Kutub Utara pula purata suhu dicatatkan sekitar -34˚ Celsius. Suhu ini akan meningkat sedikit pada musim panas.

Ini merupakan perbezaan paling ketara tetapi ramai yang beranggapan penguin dan beruang kutub hidup di lokasi yang sama. Tanggapan itu salah sama sekali. Salah faham ini juga berpunca daripada gambar-gambar di internet dan poskad yang memaparkan penguin dan beruang kutub hidup di kawasan bersalji, seolah-olah keduanya hidup di kawasan yang sama.

Walau bagaimanapun, realitinya penguin hanya hidup di Kutub Selatan atau kawasan Antartika sahaja. Sementara itu, beruang kutub pula merupakan haiwan darat dan pemangsa terbesar yang hidup di Kutub Utara sahaja. Beruang kutub menguasai kawasan daratan di Kutub Utara dimana makanan utama mereka adalah anjing laut, dugong dan juga ikan paus yang terdampar di daratan.

Walaupun banyak eksplorasi yang telah dilakukan di kawasan Kutub Selatan atau kawasan Antartika, tidak ramai tahu bahawa ianya adalah satu-satunya kawasan di dunia yang tidak mempunyai penduduk. Tiada kesan peninggalan penempatan zaman dahulu yang pernah dijumpai dan kawasan ini terletak di bawah jagaan Treaty of the Antarctic yang menetapkan bahawa kawasan ini dan juga sumber semulajadi yang terdapat padanya hanya boleh digunakan untuk tujuan penyelidikan sahaja.

Berbanding Kutub Selatan, di Kutub Utara atau kawasan Artik dianggarkan 4 juta penduduk tinggal disini. Kebanyakan penduduk tinggal di bandar-bandar kecil disini antaranya Barrow (Alaska), Tromso (Norway), Murmansk (Rusia) dan Salekhard (Russia).

Dari segi rekabentuk muka bumi, terdapat perbezaan yang ketara antara keduanya. Kawasan Artik (Kutub Utara) sebenarnya hanyalah kawasan lautan yang membeku. Sementara itu, kawasan Antartika (Kutub Selatan) adalah kawasan daratan yang membeku. Hal ini dapat dibuktikan melalui penemuan gunung-ganang, sungai dan kawasan lembah di Antartika. Selain itu, di Antartika juga terdapat sebuah gunung berapi yang masih aktif.

Walaupun kawasan Artik hanyalah sebuah lautan beku, ianya menarik minat banyak negara untuk menguasainya antaranya Amerika Syarikat, Kanada, Rusia, Iceland, Norway, Sweden dan Finland. Hal ini disebabkan terdapat menunjukkan bahawa kawasan ini mampunyai sumber minyak yang banyak untuk diterokai.


5 Negara Asing Yang Jarang Didengari

Baru-baru ini, kebanyakan akhbar di Malaysia dilimpahi dengan berita tuntutan kemerdekaan oleh kerajaan Catalonia daripada Sepanyol. Kerajaan Sepanyol membuat keputusan agresif dengan tidak mengiktiraf pengisytiharaan kemerdekaan tersebut yang diumumkan oleh kerajaan Catalonia.

Konflik kemerdekaan Catalonia daripada Sepanyol bukanlah sesuatu yang baru. Di Kanada juga, kerajaan Quebec sudah lama menuntut kemerdekaan daripada Kanada. Kisah Catalonia dan Quebec ini adalah contoh beberapa kerajaan yang menuntut kemerdekaan untuk menubuhkan negara, kerajaan dan undang-undang sendiri.

Kali ini, kami ingin berkongsi beberapa negara yang jarang didengari. Sesetengah daripada negara dalam senarai ini walau bagaimanapun hanya diiktiraf oleh beberapa buah negara lain walaupun sudah mempunyai undang-undang dan pemerintahan tersendiri.

Transnistria adalah sebuah negara kecil yang terletak di kawasan selatan negara Moldova. Ianya mengisytiharkan kemerdekaan daripada Chisinau pada tahun 1990. Kini, Transnistria sudah mempunyai matawang tersendiri, pasport, kerajaan demokratik dan sistem pertahanan tersendiri. Cara hidup dan rekabentuk bangunan disini kebanyakannya masih dikekalkan sejak pemerintahan Soviet Union.

Tidak banyak negara yang mengisytiharkan kewujudan negara ini. Rusia merupkan antara beberapa negara yang mengisytiharkan kewujudan negara Transnistria dimana mereka turut menempatkan kira-kira 1000 orang askar disini bagi mempertahankannya sekiranya Moldova ingin menyerangnya. Sekiranya ingin datang ke sini, bolehlah mengambil penerbangan ke Moldova dan menaiki pengangkutan darat untuk ke sini.

Abkhazia asalnya merupakan sebahagian daripada negara Georgia. Setelah kejatuhan Soviet Union, ia mula menuntut kemerdekaan tetapi dihalang keras oleh Georgia. Krisis ini menyebabkan konflik, pertumpahan darah dan penghapusan etnik di Abkhazia.

Abkhazia berjaya mengisytiharkan kemerdekaannya pada tahun 1999. Kini, ia mempunyai sistem pemerintahan, sistem ketenteraan, pasport dan juga bank nasional. Buat masa ini, hanya 4 buah negara anggota United Nation (UN) mengiktiraf kewujudan negara ini. Walau bagaimanapun, negara ini masih banyak bergantung kepada Rusia dalam segala segi. Rakyatnya juga boleh memohon pasport Rusia dan boleh memasuki Rusia secara bebas.

Sejak tahun 1991, negara Somalia telah bergolak dan terjadinya perang saudara yang mengorbankan banyak nyawa. Sebuah kawasan di bahagian utara barat Somalia telah bertindak keluar daripada Somalia dan menubuhkan sebuah negara baru yang dikenali sebagai Somaliland.

Somaliland juga berupaya menubuhkan sistem ketenteraan, kerajaan, matawang dan juga mempunyai bendera mereka sendiri. Kerajaan pula memerintah menggunakan sistem separa-demoktratik. Walaupun negara Somalia masih lagi bergolak, rakyat di Somaliland dapat hidup bebas tanpa peperangan. Malangnya sehingga kini tiada negara luar yang mengiktiraf kedaulatan Somaliland.

Selain Somaliland, Putland juga merupakan sebuah sebuah kawasan yang ingin keluar daripada Somalia. Ianya merupakan sebuah kawasan kecil di Somalia yang menghadap ke arah laut. Pada tahun 2015, kawasan ini dianggarkan mempunyai populasi 4.28 juta orang penduduk. Ia telah mengisytiharkan pemerintahan autonomi sejak tahun 1998.

Sementara itu, aktiviti utama Puntland adalah lanun, iaitu merompak kapal-kapal yang lalu di kawasan laut berhampiran. Berlainan dengan daripada Somaliland yang inginkan kemerdekaan secara terus, Puntland pula hanya mengisytiharkan kemerdekaan daripada Somalia selagi mana Somalia masih bergolak dengan perang saudara. Sekiranya Somalia kembali stabil, Puntland ingin kembali menjadi sebahagian daripada pemerintahan kerajaan Somalia.

Di Itali, terdapat dua buah negara kecil yang diiktiraf masyarakat antarabangsa - San Marino dan Vatican City. Walau bagaimanapun, mengikut pakar sejarah, Seborga juga merupakan sebuah kawasan yang layak di gelar sebagai sebuah negara mengikut undang-undang.

Ianya adalah sebuah negara kecil di kawasan pergunungan dan hanya mempunyai keluasan 4.91 kilometer persegi. Kawasan ini wujud sejak zaman kegemilangan Empayar Rom lagi. Selepas kejatuhan empayar ini pada tahun 1806, kira-kira 300 buah kawasan di Itali telah digabungkan menjadi beberapa buah daerah atau negari, termasuklah Seborga. Ketika perjanjian penyatuan daerah-daerah di Itali dibuat pada abad ke 19, akibat kerana kesilapan kawasan Seborga ini tidak dimasukkan dalam perjanjian tersebut. Oleh itu, mengikut undang-undang Seborga adalah sebuah negara yang tersendiri.


'Naturist' - Budaya Baru Yang Lebih Menakutkan Berbanding Budaya Punk atau Raver

Tubuh Aditya langsung tidak mempunyai seurat benang pun. Ketika dia ditemubual, titisan minyak panas terbang mengena perutnya daripada masakan ketam yang sedang dimasaknya dalam kuali.

"Saya gemar berbogel, termasuklah ketika masak," kata Aditya. "Saya seronok dan gembira berbogel melakukan rutin harian." Hidup dalam negara yang mempunyai populasi Islam paling ramai di dunia dan menjadi satu kesalahan jenayah, jika dia berbogel di khalayak ramai, Aditya tahu dirinya mengambil risiko besar.

Namun itu tidak menghalang dia dan empat orang lagi aktivis bogel berjumpa secara sulit. Semenjak 2007, Aditya hidup sebagai seorang 'nudist.' Pada mulanya dia hanya membaca tentang cara hidup itu, namun kemudian dia menjadikan berbogel sebagai cara hidupnya.

Cara hidup yang dinamakan 'naturist' ini tidaklah mempunyai ramai pengikut di Indonesia. Di Jakarta hanya ada 10 ke 15 orang pengamalnya, bercampur lelaki dan perempuan namun bagi Aditya, ini yang membuatkan hubungan sesama mereka jadi lebih rapat.

"Tak ada siapa pun yang malu tak kiralah saiz kami gemuk, zakar kecut, saiz buah dada kecil, parut hodoh atau tanda lahir dalam komuniti kecil kami," kata beliau yang berhasrat dapat mengembara ke Perancis di mana kehidupan berbogel di terima.

Sukar bagi mereka mengamalkan hidup mereka di Indonesia, sehinggakan mereka terpaksa menyewa villa-villa di kawasan pergunungan, hanya untuk membolehkan mereka lari dari masyarakat ketika berbogel.

Aditya mempunyai sebuah akaun Instagram yang dibuka untuk memuat naik gambar terbaru beliau, khas untuk komuniti mereka. Walaupun begitu, selepas satu gambarnya berdiri di tepi sebuah gereja ditegur rakannya kerana boleh menyebabkan dia ditahan pihak berkuasa, Aditya menutup akaun tersebut.

"Ramai orang ingat, kehidupan berbogel ini mestilah dikaitkan dengan seks, tetapi sebenarnya tidak ada apa-apa yang seksual pun tentang cara hidup kami," kata Aditya. "Orang yang rasa berpakaian adalah lebih sopan adalah orang yang hipokrit."

Aditya berharap agar dia dapat mendidik masyarakat Indonesia yang dia serta komuniti 'naturist' yang sama seperti dia, juga manusia. "Apa yang kami lakukan, bukannya pornografi." kata Aditya.

"Saya sedih apabila dihakimi orang ramai yang mengatakan saya seorang yang tidak bermoral, malah ada yang memanggil saya binatang. Ini bukannya perkara teruk, saya tidaklah menyakiti sesiapa pun," ujar beliau.

Ada kalanya Aditya mahu mencabar mereka yang tidak faham tentang cara hidup mereka ini dalam media sosial, namun dia tahu dia hanya akan berhadapan dengan perkara yang sama; kecaman demi kecaman akan dihamburkan semula kepada dia, hanya kerana masyarakat Indonesia tidak dapat menerima yang hidup berbogel sepenuhnya susah nak diterima mereka semua.

NOTA : Begitulah dunia. Semakin banyak perkara yang bila dilihat secara dasar, kelihatan logik kerana kita semakin hari semakin digalak untuk berfikir mengikut hujah kemahuan manusia. Jika mentaliti ini diteruskan, nescaya akan membiaklah golongan ini di merata-rata tempat seperti apa yang kita dapat lihat di negara-negara barat.

Kami berharap kisah ini dapat menjadi pengajaran pada kita semua yang bukan semua perkara itu, harus dihalalkan hanya kerana manusia mahu melakukannya.